
	讻住转诐 讬讞讬讚讗讛 诇讗 讗诪专. 转讬诪讛 讚讘讻诪讛 诪拽讜诪讜转 诪砖诪注 讚讗诪专 讗驻讬诇讜 讻住转诐 讬讞讬讚讗讛 讚讘住讜祝 讛诪讜爪讬讗 (砖讘转 讚祝 驻讗:) 驻专讬讱 讜讛讗诪专 专讘讬 讬讜讞谞谉 讛诇讻讛 讻住转诐 诪砖谞讛 讜转谞谉 谞讝讬专 讞讜驻祝 讜诪驻住驻住 讗讘诇 诇讗 住讜专拽 讜讗注''讙 讚讘驻' 讙' 诪讬谞讬诐 (谞讝讬专 讚' 诪讘. 讜砖诐) 诪讜拽诪讬谞谉 诇讬讛 讻专''砖 讜讘驻专拽 讛讞讜诇抓 (讬讘诪讜转 讚祝 诪讘:) 讙讘讬 讗讞转 讘转讜诇讜转 讚驻专讬讱 谞诪讬 讜讛讗诪专 专' 讬讜讞谞谉 讛诇讻讛 讻住转诐 诪砖谞讛 讗注''讙 讚讗转讬 讻专讘讬 诪讗讬专 讜讻谉 讘讻诪讛 诪拽讜诪讜转 讜讬''诇 讚讛''驻 讛''讗 诪讗谉 转谞讗 爪谞讜注讬诐 专' 讚讜住讗 讻讬 讛讬讻讬 讚诇讗 转拽砖讛 住转诐 诪砖谞讛 诇专讘讬 讬讜讞谞谉 讻诇讜诪专 讚诇讗 转拽砖讛 诪讗讬 讗讜诇诪讬讛 讛讗讬 住转诪讗 诪讛讗讬 住转诪讗 讚讻讬讜谉 讚讗讬讻讗 诇诪讬诪专 讚讬讞讬讚讗讛 讛讬讗 诇讗 讞砖讬讘讗 讻讬 讛讛讬讗 住转诐 诪砖谞讛 讚讗转讬 讻专讘讬诐 讜讗''转 讜讛讗 讛讗讬 住转诪讗 谞诪讬 讚讗讬谉 讛讙讜谞讘 讗讞专 讛讙谞讘 讬讞讬讚讗讛 讛讬讗 讚讛讬讬谞讜 专讘讬 讬讛讜讚讛 讘专 驻诇讜讙转讬讛 讚专讘讬 讚讜住讗 讚讗诪专 讻诇 砖讬诇拽讟讜 讚讜拽讗 讜诇讗 讻诇 诪讛 砖诇拽讟讜 讜讬砖 诇讜诪专 讚讚诇诪讗 专讘讬 讬讛讜讚讛 讻诇 砖诇拽讟讜 谞诪讬 砖专讬 讜诇讗 谞拽讟 讻诇 砖讬诇拽讟讜 讗诇讗 诇专讘讜转讗 讚讗注''讙 讚诇讗 砖专讬 讗诇讗 注诇 讬讚讬 讘专讬专讛 讜注讬''诇 讚讛''拽 讛''讗 讚讻住转诪讗 讬讞讬讚讗讛 诇讗 讗诪专 讻讬 讛讬讻讬 讚诇讗 转拽砖讛 诇讬讛 住转诐 诪砖谞讛 讗讘诇 讛砖转讗 砖讛讜爪专讻讜 诇注砖讜转 转讬专讜抓 讗讞专 诇讗 谞讗诪专 讬讜转专 讗诇讗 讗驻讬' 诪砖谞讛 讬讞讬讚讗讛 谞诪讬 讗诪专: 诇讗 讻转讘讬谞谉 讗讜专讻转讗 讗诪讟诇讟诇讬. 讚讜拽讗 讗诪讟诇讟诇讬谉 讚讙讝诇讬讛 讗讘诇 讗诪讟诇讟诇讬谉 讚驻拽讚讜谉 讻转讘讬谞谉 讚讛讗 转诇讬 讟注诪讗 讘讛拽讚砖 讜讬砖 讻讞 诇讗讚诐 诇讛拽讚讬砖 驻拽讚讜谉 砖讬砖 诇讜 讘讬讚 讞讘讬专讜 讻讚诪讜讻讞 讘讛诪讜讻专 讗转 讛住驻讬谞讛 (讘''讘 讚祝 驻讞.) 讙讘讬 讛讛讜讗 讙讘专讗 讚讗讬讬转讬 拽专讬 诇驻讜诪讘讚讬转讗 讗转讜 讻''注 砖拽诇讬 讞讚讗 讞讚讗 . 讗诪专 讛专讬 讛谉 诪讜拽讚砖讬谉 诇砖诪讬诐 讜诪砖诪注 讛转诐 讚讗讬 诇讗 拽讬爪讜 讚诪讬讬讛讜 讛讜讜 拽讚砖讬 讜注讜讚 讚诇注讬诇 讗诪专 讗讬谉 讛讙讜谞讘 讗讞专 讛讙谞讘 诪砖诇诐 讻驻诇 诪砖讜诐 讚讗讬谉 讘注诇讬诐 讬讻讜诇讬谉 诇讛拽讚讬砖 讜讙讜谞讘 诪讘讬转 讛谞驻拽讚 诪砖诇诐 讻驻诇 诇讘注诇讬诐 讻讚转谞讬讗 讘讛诪驻拽讬讚 (讘''诪 讚祝 诇讙:) 讜注讬拽专 拽专讗 讘讙讜谞讘 诪讘讬转 砖讜诪专 讻转讬讘: 讗诪讟诇讟诇讬谉 讚讻驻专讬讛. 讻转讘 专''讞 讚讛讗讬讚谞讗 谞讛讙讜 诇讻转讜讘 讗讜专讻转讗 讗驻讬诇讜 讗诪讟诇讟诇讬 讚讻驻专讬讛 讜讟注诪讗 诇讗 讬讚注谞讗 讜专''转 诪驻专砖 讚讟注诪讗 讚讛诇讻转讗 讻诇讬砖谞讗 讘转专讗 讚住讜讙讬讗 讚讙诪专讗 讻讜讜转讬讛 讚讘砖讘讜注讜转 (讚祝 诇讙: 讜砖诐) 讚讬讬拽 讟注诪讗 讚诪砖讘讬注 注诇讬讻诐 讚讗讬砖 驻诇讜谞讬 讻讛谉 讛讜讗 讛讗 诪谞讛 诇驻诇讜谞讬 讘讬讚 驻诇讜谞讬 讞讬讬讘讬谉 讜讛讗 拽转谞讬 住讬驻讗 注讚 砖讬砖诪注讜 诪驻讬 讛转讜讘注 讗诪专 砖诪讜讗诇 讘讘讗 讘讛专砖讗讛 讜讛讗 讗诪专讬 谞讛专讚注讬 诇讗 讻转讘讬谞谉 讗讜专讻转讗 讗诪讟诇讟诇讬 讛谞讬 诪讬诇讬 讚讻驻专讬讛 讗讘诇 诇讗 讻驻专讬讛 讻转讘讬谞谉 讜讻谉 讘驻专拽 讬砖 讘讻讜专 (讘讻讜专讜转 讚祝 诪讟.) 讜讻讬讜谉 讚讛诇讻转讗 讻诇讬砖谞讗 讘转专讗 讗诐 讻谉 讗驻讬诇讜 讻驻专讬讛 讻转讘讬谞谉 讚讛讗 诇讬砖谞讗 讘转专讗 诪驻专砖 讟注诪讗 讚诇讗 讻转讘讬谞谉 讗诪讟诇讟诇讬谉 讚讻驻专讬讛 诪砖讜诐 讚诪讬讞讝讬 讻砖讬拽专讗 讜诇诪讬讞讝讗 讻砖讬拽专讗 诇讗 讞讬讬砖讬谞谉 讻讚诪住讬拽 讘讛讻讜转讘 (讻转讜讘讜转 讚祝 驻讛.) 讜讘驻专拽 讻诇 讛讙讟 (讙讬讟讬谉 讚祝 讻讜:) 讚诇讬转讗 诇讚专讘 驻驻讬 讚讗诪专 讛讗讬 讗砖专转讗 讚讚讬讬谞讬 讚诪讬讻转讘讗 诪拽诪讬 讚诇住讛讚讜 住讛讚讬 讗讞转讬诪讜转 讬讚讬讬讛讜 驻住讜诇讛 诪砖讜诐 讚诪讬讞讝讬 讻砖讬拽专讗 讜讗''转 讻讬讜谉 讚诇讗 讞讬讬砖讬谞谉 诇诪讬讞讝讬 讻砖讬拽专讗 讗诐 讻谉 讘砖讘讜注讜转 (讚祝 诇讙:) 讜讘讘讻讜专讜转 (讚祝 诪讟.) 讻讬 驻专讬讱 诪谞讛专讚注讬 讚讗诪专讬 诇讗 讻转讘讬谞谉 讛讜讛 诇讬讛 诇诪讬诪专 讚诇讬转讗 讜讬''诇 讚讗讜专讞讗 讚讙诪专讗 诇诪讬驻专讱 诪诪讬诇转讗 讗注''讙 讚诇讬转讗 讚讘驻专拽 讘' 讚讻转讜讘讜转 (讚' 讻讗:) 谞诪讬 驻专讬讱 诪讚专讘 驻驻讬 讗诪讬诇转讬讛 讚专讘 讛讜谞讗 讜讞讜讝专 讘讛 诪讞诪转 讝讛 讜诪讙讬讛 讚讘专讬诐 讗注''讙 讚讗诪专 讘讛讻讜转讘 (讻转讜讘讜转 讚' 驻讛.) 讚诇讬转讬讛 讜诪讬讛讜 诇驻讬 讛诪驻专砖 讛转诐 讚讛讗 讚拽讗诪专 诇讬转讗 诇讗 拽讗讬 讗专讘 驻驻讬 讗诇讗 讻诇讜诪专 诇讬转讗 诇拽讜砖讬讗 讚讗讬谉 拽讜砖讬讗 讚讘拽讬讜诐 砖讟专讜转 讚讜拽讗 讞讬讬砖讬谞谉 诇诪讬讞讝讬 讻砖讬拽专讗 讚讘讬转 讚讬谉 讗讘诇 讘砖讗专 诪讬诇讬 诇讗 诪讚专讘 谞讞诪谉 讗讝 讗讬谉 讝讛 专讗讬讛 诪砖讜诐 讚驻专讬讱 诪讚专讘 驻驻讬 讜讗''转 讜诇诇讬砖谞讗 拽诪讗 讚谞讛专讚注讬 诪讗讬 讛讜讛 诪砖谞讬 讗诪转谞讬转讬谉 讚砖讘讜注讜转 讜讚讘讻讜专讜转 讜诪讬讛讜 讗诪转谞讬转讬谉 讚砖讘讜注讜转 诪爪讬 诇讗讜拽诪讬 讘拽专拽注讜转 讜讻诪''讚 谞砖讘注讬谉 讗讘诇 讘讛讛讬讗 讚讘讻讜专讜转 讚讗讬讬专讬 讘驻讚讬讜谉 讘讻讜专 诇讬讻讗 诇讗讜拽诪讬 讻诪''讚 驻讜讚讬谉 讘拽专拽注讜转 讚讛讗 拽转谞讬 讘讛讛讬讗 诪砖谞讛 讚讗讬谉 驻讜讚讬谉 讜讬砖 诇讜诪专 讚讗讬讻讗 诇讗讜拽诪讬谞讛 砖讛讗讞讚 讞讬讬讘 诇讞讘讬专讜 讜砖讜讗诇 诪讚专讘讬 谞转谉 讗讬 谞诪讬 砖谞转谉 诇讜 讘诪注诪讚 砖诇砖转谉 讜诪讬讛讜 讘讛讛讬讗 讚讘讻讜专讜转 爪专讬讱 诇讚拽讚拽 讗诐 讬讻讜诇 诇讬转谉 讘诪注诪讚 砖诇砖转谉 讻讬讜谉 讚讛讜讗 注爪诪讜 诇讗 讛讬讛 讬讻讜诇 诇讛讜爪讬讗 诪讬讚讜 讻诪讜 砖讘讻转讜讘讛 讗讬谉 讬讻讜诇讛 诇讬转谉 讘诪注诪讚 砖诇砖转谉 讻讬讜谉 讚诇讗 谞讬转谞讛 诇讙讘讜转 诪讞讬讬诐 讻诪讜 砖诪驻讜专砖 讘讛讞讜讘诇 (诇拽诪谉 讚' 驻讟.) 讜讗讬谉 诇转诪讜讛 注诇 诪讛 砖讗谞讜 谞讜讛讙讬谉 诇讻转讜讘 讛专砖讗讛 讗驻讬' 讘诪诇讜讛 讗注''驻 砖讗讬谉 讗讚诐 讬讻讜诇 诇讛拽谞讜转 讛诇讜讗转讜 诇讞讘讬专讜 讻讚诪讜讻讞 讘诪讬 砖诪转 (讘''讘 讚' 拽诪讞.) 砖讚讜讞拽 诇诪爪讜讗 讚讛诇讜讗转讜 诇驻诇讜谞讬 讗讬转讗 讘讘专讬讗 讜诇讗 诪爪讬 诇讗砖讻讜讞讬 讗诇讗 讛讜讗讬诇 讜讬讜专砖 讬讜专砖讛 讗讬 谞诪讬 讘诪注诪讚 砖诇砖转谉 诪砖诪注 讚讘砖讜诐 注谞讬谉 诇讗 诪爪讬 诪拽谞讬 诇讬讛 讚讻讬讜谉 讚拽讬''诇 讻讗讬讻讗 讚讗诪专讬 讜诇讛讱 诇讬砖谞讗 讗诪讟诇讟诇讬谉 讚讙讝讬诇讛 谞诪讬 讻转讘讬谞谉 讗讜专讻转讗 讗注''驻 砖讗讬谉 讬讻讜诇 诇讛拽谞讜转讜 讻诪讜 砖讗讬谉 讬讻讜诇 诇讛拽讚讬砖 讚拽讬讬诪讗 诇谉 讻专讘讬 讬讜讞谞谉 讚讙讝诇 讜诇讗 谞转讬讬讗砖讜 讛讘注诇讬诐 砖谞讬讛诐 讗讬谉 讬讻讜诇讬谉 诇讛拽讚讬砖 讻讚诪砖诪注 讘驻''拽 讚讘''诪 (讚' 讝. 注''砖) 讚驻专讬讱 诪讬谞讬讛 诇专讘 讜诪砖诪注 谞诪讬 讛转诐 讚住讘专 住转诪讗 讚讙诪专讗 讚讗诐 讛诪住讜转讗 诪讟诇讟诇讬谉 诇讗 讛讬讛 谞讙讝诇 讬讻讜诇 诇讛拽讚讬砖 讛''讛 讛诇讜讗讛 讗注''驻 砖讗讬谉 讬讻讜诇 诇讛拽谞讜转讛 讻转讘讬谞谉 讛专砖讗讛 讜讟注诪讗 讚诇讛讗讬 诇讬砖谞讗 诪住拽讬谞谉 讚砖诇讬讞 砖讜讬讛 讜注砖讜 转拽谞讛 诇注谞讬谉 砖诇讬讞讜转 讻讗讬诇讜 讛讬讛 拽讜谞讛 拽谞讬谉 讙诪讜专 讜讬砖 住诪讱 诇诪谞讛讙 讘讛讙讜讝诇 (讘转专讗) (诇拽诪谉 讚' 拽讚:) 讚专讘 驻驻讗 讛讜讛 诪住讬拽 讝讜讝讬 讘讬 讞讜讝讗讬 讗拽谞讬谞讛讜 诇专讘 砖诪讜讗诇 讘专 讬讛讜讚讛 讗讙讘 讗住讬驻讗 讚讘讬转讬讛 讻讬 讗转讗 谞驻拽 诇讗驻讬讛 注讚 转讜讜讱 讜诪住讬拽 诪砖诪注 诇砖讜谉 讛诇讜讗讛 讜讬砖 诇讚讞讜拽 讚诪住讬拽 讘注讬住拽讗 诪讬讬专讬 砖诇讗 谞讬转谉 诇讛讜爪讗讛 讜注讜讚 讚讘讛讝讛讘 (讘''诪 讚' 诪讜.) 讜讘讛诪讜讻专 讗转 讛住驻讬谞讛 (讘''讘 讚' 注讝:) 诇''讙 讜诪住讬拽 讗诇讗 讛讜讛 诇讬讛 讝讜讝讬 讘讬 讞讜讝讗讬 讘讻诇 讛住驻专讬诐 讜讗讬谉 诇讚拽讚拽 诪讛讛讬讗 讚讘讻讜专讜转 (讚' 诪讟.) 讙讘讬 驻讚讬讜谉 讛讘谉 砖讬讻讜诇 诇讛专砖讜转 讗注''驻 砖谞讬转谉 诇讻讛谉 注''诪 诇讛讜爪讬讗 讚诇讗 诪住拽讬 讗讚注转讬讬讛讜 砖讬诪讜转 转讜讱 砖诇砖讬诐 讗诇诪讗 讬讻讜诇 诇讛专砖讜转 讘诪诇讜讛 讚讛转诐 注''讻 诇讗讜 注''诪 诇讛讜爪讬讗 谞转谞讜 诇讜 讚拽讬讬诪讗 诇谉 讻砖诪讜讗诇 讚讗诪专 讛转诐 讘住诪讜讱 诇讛讛讬讗 砖诪注转讗 (砖诐) 讚驻讜讚讛 讘谞讜 讘转讜讱 砖诇砖讬诐 讜谞转讗讻诇讜 讛诪注讜转 讚讗讬谉 讘谞讜 驻讚讜讬:





专砖讘"讗

诇讗 讻转讘讬谞谉 讗讜专讻转讗 讗诪讟诇讟诇讬. 讜讗讜拽诪讬讛 讻专' 讬讜讞谞谉 讚讗诪专 讙讝诇 讜诇讗 谞转讬讬讗砖讜 讘注诇讬诐 砖谞讬讛诐 讗讬谞谉 讬讻讜诇讬谉 诇讛拽讚讬砖 讜讛诇讻讱 讚讜拽讗 诪讟诇讟诇讬 讚讙讝诇讬谞谉 讜讗祝 注诇 讙讘 讚诇讗 讻驻专讜讛 讜讗讬 谞诪讬 讚讗讬讻讗 注讚讬诐 讜讗讬 谞诪讬 讛诇讜讗讛 讚诇讛讜爪讗讛 谞讬转谞讛 讚诇讬转讬讛 讘专砖讜转讬讛 讜讗驻讬诇讜 诪诇讜讛 讘砖讟专 讚讻诇 砖讗讬谞讜 讬讻讜诇 诇讛拽讚讬砖 讗讬谉 讻讜转讘讬谉 注诇讬讜 讛专砖讗讛 讗讘诇 诪讟诇讟诇讬 讚驻拽讚讜谉 讜诇讗 讻驻专讬讛 讻转讘讬谞谉 讗驻讬诇讜 诇讛讚讬谉 诇讬砖谞讗 拽诪讗 讚讛讗 驻拽讚讜谉 讜诇讗 讻驻专讬讛 讬讻讜诇 讛讜讗 诇讛拽讚讬砖 讻讚诪讜讻讞 讘驻专拽 讛诪讜讻专 讗转 讛住驻讬谞讛 (讘"讘 驻讞, 讗) 讘讛讛讜讗 讙讘专讗 讚讗讬讬转讬 拽专讗 诇驻讜诪讘讚讬转讗 讗转讜 讻讜诇讬 注诇诪讗 砖拽诇 讻诇 讞讚 讜讞讚 讞讚讗 拽专讬 讗诪专 诇讛讜 讛专讬 讛谉 诪拽讜讚砖讬谉 诇砖诪讬诐 讗转讜 诇拽诪讬讛 讚专讻 讻讛谞讗 讗诪专 诇讛讜 讗讬谉 讗讚诐 诪拽讚讬砖 讚讘专 砖讗讬谞讜 砖诇讜. 讜讛谞讬 诪讬诇讬 讚拽讬爪讬 讚诪讬讬讛讜 讗诇诪讗 讗讬 诇讗 拽讬爪讬 讚诪讬讬讛讜 讚诇讗 拽谞讛 讜注讚讬讬谉 砖诇讜 讛谉 诪爪讬 诪拽讚讬砖 讜注讜讚 讚诇注讬诇 讗诪专讬谞谉 讗讬谉 讛讙讜谞讘 讗讞专 讛讙谞讘 诪砖诇诐 转砖诇讜诪讬 讻驻诇 诪砖讜诐 讚诇讗 拽专讬谞讗 讘讬讛 讜讙讜谞讘 诪讘讬转 讛讗讬砖 诇驻讬 砖讗讬谉 讛讙谞讘 讛专讗砖讜谉 讬讻讜诇 诇讛拽讚讬砖 讜讗诇讜 讙讜谞讘 讘讬转 讛谞驻拽讚 诪砖诇诐 转砖诇讜诪讬 讻驻诇 诇讘注诇讬诐 讜讻讚转谞谉 讘驻专拽 讛诪驻拽讬讚 (讘"诪 诇讙, 讘) 讗诇诪讗 讬讻讜诇 讛讜讗 讛诪驻拽讬讚 诇讛拽讚讬砖 讜讻讬讜谉 砖讬讻讜诇 诇讛拽讚讬砖 讗祝 讛讜讗 讬讻讜诇 诇讻转讜讘 注诇讬讛谉 讛专砖讗讛 讜讘诇讘讚 砖讬拽谞诐 诇讜 讘讗讞转 诪谉 讛讛拽谞讗讜转 讗诐 诪注讜转 讛诐 砖讬拽谞诐 诇讜 讗讙讘 拽专拽注 砖讛诪注讜转 讗讬谞谉 谞讬拽谞讬谉 讗诇讗 讘讻讱 讜讗讬 砖讗专 诪讟诇讟诇讬谉 讛谉 砖讬拽谞诐 讘讞诇讬驻讬谉 讗讜 讗讙讘 拽专拽注 讚讗诇讜 诪讟诇讟诇讬谉 砖讗讬谞谉 讘讬讚讜 讗讬谞谉 谞讬拽谞讬谉 诇讗 讘诪讻专 讜诇讗 讘诪转谞讛 讗诇讗 讘讗讞转 诪谉 讛讛拽谞讗讜转 讗诇讜 讜讘讛专砖讗讛 爪专讬讱 讛讜讗 诇讻转讜讘 讝讬诇 讚讬谉 讜讗驻讬拽 诇谞驻砖讱 讻讚讗讬转讗 讘住诪讜讱 讜讛拽讚砖 砖讗谞讬 诇驻讬 砖讗诪讬专讛 诇讙讘讜讛 讻诪住讬专讛 诇讛讚讬讜讟 (拽讬讚讜砖讬谉 讻讞, 讘).





讜诇讛讚讬谉 诇讬砖谞讗 讛讗 讚转谞谉 讘砖讘讜注讜转 驻专拽 砖讘讜注讜转 (讛讚讬讬谞讬谉) [讛注讚讜转] 砖讗谞讬 驻诇讜谞讬 讻讛谉 砖讗谞讬 驻诇讜谞讬 诇讜讬 驻讟讜专讬谉 讜讗拽砖讬谞谉 注诇讛 讘讙诪专讗 讟注诪讗 讚讗讬砖 驻诇讜谞讬 讻讛谉 砖讗讬砖 驻诇讜谞讬 诇讜讬 讛讗 诪谞讛 诇驻诇讜谞讬 讘讬讚 驻诇讜谞讬 讞讬讬讘讬诐 讜讛讗 拽转谞讬 住讬驻讗 注讚 砖讬砖诪注讜 诪驻讬 讛转讜讘注 讜讗讜拽诪讗 砖诪讜讗诇 讘讘讗 讘讛专砖讗讛 讜讗拽砖讬谞谉 讜讛讗 讗诪专讬 谞讛专讚注讬 诇讗 讻转讘讬谞谉 讗讜专讻转讗 讗诪讟诇讟诇讬谉 讜驻专拽讬谞谉 讛谞讬 诪讬诇讬 讛讬讻讗 讚讻驻专讬讛 讗讘诇 诇讗 讻驻专讬讛 讻转讘讬谞谉 讛讜讗 讛讚讬谉 讚讛讜讛 诪爪讬 诇讗讜拽诪讗 讗祝 诇讛讚讬谉 诇讬砖谞讗 讘驻拽讚讜谉 讗诇讗 讚谞讬讞讗 诇讬讛 诇驻专讜拽讛 讗诇讬讘讗 讚诇砖讬谞讗 讘转专讗 讚拽讬讬诪讗 诇谉 讻讜讜转讬讛 讜注讜讚 讚专讜讬讞讗 讘讛讻讬 诪转谞讬转讬谉 讟驻讬 讗讘诇 诪讗谉 讚讗讬转 诇讬讛 讻诇讬砖谞讗 拽诪讗 诪讜拽讬 诪转谞讬转讬谉 讘诪谞讛 驻拽讚讜谉.





讗讬讻讗 讚讗诪专讬 诇讗 讻转讘讬谞谉 讗讜专讻转讗 讗诪讟诇讟诇讬 讚讻驻专讬讛 诪砖讜诐 讚诪讬讞讝讬 讻砖拽专讗 讛讗 诇讗 讻驻专讬讛 讻转讘讬谞谉. 讜谞驻拽讗 诪讬谞讛 诇讙讝诇 砖讛讜讗 讘注讬谉 讘讬讚 讙讝诇谉 讜诇讗 谞转讬讬讗砖讜 讛讘注诇讬诐 讜讗讬 谞诪讬 诪诇讜讛 讘砖讟专 砖讗祝 注诇 驻讬 砖讗讬谞讜 讬讻讜诇 诇讛拽讚讬砖 讚讙讝专转 讛讻转讜讘 讛讬讗 诪讚讻转讬讘 讻讬 讬拽讚讬砖 讗转 讘讬转讜 (篓?篓) 诪讛 讘讬转讜 讘专砖讜转讜 讗讘诇 讘诪讻专 讗讜 讘诪转谞讛 讬讻讜诇 诇讬转谉 讜诇讝讻讜转 讗讙讘 拽专拽注 讗讜 讘讞诇讬驻讬谉 讘讻诇 诪拽讜诐 砖讛谉 讻诪讜 砖讗诪专谞讜 讜讛讗 讛讬讗 讚讗讬讻讗 讘讬谉 诇讬砖谞讗 拽诪讗 诇诇讬砖谞讗 讘转专讗 讜讗讬 谞诪讬 诪诇讜讛 讘砖讟专 讘砖拽谞讛 诇讜 讘讛专砖讗讛 讘讻转讬讘讛 讜诪住讬专讛 讗讘诇 诪诇讜讛 注诇 驻讛 砖讗讬 讗驻砖专 诇讛拽谞讜转讛 讗诇讗 讘诪注诪讚 砖诇砖转谉 讗祝 注诇 讙讘 讚诇讗 讻驻专讬讛 讗讬讗 驻砖专 诇讻转讜讘 注诇讬讛 讛专砖讗讛 诇诇讬砖谞讗 讘转专讗 讻诇讬砖谞讗 拽诪讗 讻讬讜谉 讚讗诪专讬谞谉 讚讻诇 讗讜专讻转讗 讚诇讗 讻转讬讘 讘讛 讝讬诇 讚讜谉 讜讗驻讬拽 诇谞驻砖讱 诇讗 讗讜专讻转讗 讜讗诐 讗讬 讗驻砖专 诇讝讻讜转 诇讜 讻讬 讻转讘 诇讬 讛诪讗讬 诪讛谞讬 诇讬 讚诇注讜诇诐 诪爪讬 讗诪专 诇讬讛 讗讬讚讱 讝讬诇 诇讗讜 讘注诇 讚讘专讬诐 讚讬讚 讗转 讜讻谉 讻转讘 讛专诪讘"诐 讝"诇 (驻"讙 诪砖诇讜讞讬谉 住讜祝 讛"讝 注"砖) 砖讗讬谉 讻讜转讘讬谉 讛专砖讗讛 讘诪诇讜讛 注诇 驻讛 砖讗讬谉 讻讜转讘讬谉 讗诇讗 注诇 诪讛 砖讗驻砖专 诇讛拽谞讜转.





讜讬砖 诪讬 砖讗讜诪专 讚诇诇讬砖谞讗 讘转专讗 讻讜转讘讬谉 讘讻诇 讚诇讗 讻驻专讬讛 讜讗驻讬诇讜 讘诪诇讜讛 注诇 驻讛 诇驻讬 砖讛专砖讗讛 讗讬谞讜 拽讜谞讛 拽谞讬谉 讙诪讜专 讗驻讬诇讜 讘驻拽讚讜谉 讜诇讗 讻驻专讬讛 讚讛讗 讗住讬拽谞讗 讚砖诇讬讞 砖讜讜讬讬讛 讗诇讗 诇讚讙讘讬 谞驻拽讚 砖讜讜讬讬讛 讻拽讜谞讛 讜讻讘注诇 讚讘专讬诐 讚诇讗 诪爪讬 诇诪讬讚讞讬讬讛 讛诇讻讱 诇讗 讚讬讬拽讬谞谉 诇讛 讻讜诇讬 讛讗讬 讜讻谉 讚注转 讛专讬"祝 讝"诇 讘转砖讜讘讜转讬讜 讜讻谉 讚注转 诪拽爪转 诪专讘讜转讬讜 谞讜讞讬 谞驻砖, 讜诪讘讬讗讬谉 专讗讬讛 诪讛讗 砖砖谞讬谞讜 讘讘讻讜专讜转 (诪讞, 讘) 砖转讬 谞砖讬诐 砖诇 砖谞讬 讗谞砖讬诐 砖诇讗 讘讻专讜 讜讬诇讚讜 砖谞讬 讝讻专讬诐 讜谞转注专讘讜 讝讛 讘讝讛 讝讛 谞讜转谉 讞诪砖 住诇注讬诐 诇讻讛谉 讜讝讛 谞讜转谉 讞诪砖 住诇注讬诐 诇讻讛谉 诪转 讗讞讚 诪讛谉 讘转讜讱 砖诇砖讬诐 讬讜诐 谞转谞讜 诇砖谞讬诐 讻讛谞讬诐 讗讬谞谉 诪讞讝讬专讬谉 诇讛 讻诇讜诐 讜讗诐 诇讻讛谉 讗讞讚 谞转谞讜 谞讜转谉 诇讛诐 讞诪砖 住诇注讬诐 讜讗拽砖讬谞谉 注诇讛 讘讙诪专讗 诪讗讬 砖谞讗 诇砖谞讬 讻讛谞讬诐 讚讗讝诇讬 诇讙讘讬 讛讗讬 讜诪讚讞讬 诇讛讜 讜讗讝诇讬 诇讙讘讬 讛讗讬 讜诪讚讞讬 诇讛讜 讞讚 谞诪讬 讗讝诇 讛讗讬 讜诪讚讞讬 诇讬讛 讜讗讝诇 讛讗讬 讜诪讚讞讬 诇讛讬 讜讗讜拽诪讗 砖诪讜讗诇 讘讘讗 讘讛专砖讗讛 讜讻诇讬砖谞讗 讘转专讗 讚谞讛专讚注讬 讚讻诇 讚诇讗 讻驻专讬讛 讻转讘讬谞谉 讜讛讗 讛转诐 讚讛诇讜讗讛 讛讬讗 讚讛讗 诇讛讜爪讗讛 谞转谞诐 诇讜 讜讗驻讬诇讜 讛讻讬 讻讜转讘讬谉 讛专砖讗讛, 讜注讜讚 诪讘讬讗讬谉 专讗讬讛 诪讘讻讜专 讚讗讬驻诇讙讜 注诇讬讛 专讘 驻驻讗 讜专讘 驻驻讬 诪砖诪讬讛 讚专讘讗 (讘"讘 拽讻讜, 讗) 讗诐 讬砖 诇讜 拽讜讚诐 讞诇讜拽讛 讗诐 诇讗讜 专讘 驻驻讬 讗诪专 讬砖 诇讜 讜专讘 驻驻讗 讗诪专 讗讬谉 诇讜 讜诇专讘 驻驻讗 诪砖诪讬讛 讚专讘讗 讗诐 诪讻专 讜谞转谉 拽讜讚诐 讞诇讜拽讛 诇讗 注砖讛 讜诇讗 讻诇讜诐 讚讗讬谉 诇讘讻讜专 拽讜讚诐 讞诇讜拽讛 讜讗驻讬诇讜 讛讻讬 讗讬转 诇讬讛 诇专讘 驻驻讗 (砖诐 拽讻讝, 讗) 讘讘讻讜专 砖谞转注专讘 砖讻讜转讘 讛专砖讗讛 讻讚讗诪专讬谞谉 讛转诐 讘讻讜专 讜诇讗 住驻拽 讜诇讗驻讜拽讬 诪讚讚专砖 专讘讗 讚讚专砖 专讘讗 砖转讬 谞砖讬诐 砖讬诇讚讜 讝讻专讬诐 讘诪讞讘讗 讻讜转讘讬谉 讛专砖讗讛 讝讛 诇讝讛 讗诪专 诇讬讛 专讘 驻驻讗 诇专讘讗 讜讛讗 砖诇讞 专讘讬谉 讘讗讙专转讬讛 讚讘专 讝讛 砖讗诇转讬 诇讻诇 专讘讜转讬 讜诇讗 讗诪专讜 诇讬 讚讘专 讘专诐 讻讱 讗诪专讜 诪砖诪讬讛 讚专' 讬谞讗讬 讛讜讻专讜 讜诇讘住讜祝 谞转注专讘 讻讜转讘讬谉 讛专砖讗讛 讝讛 诇讝讛 讗诇诪讗 住讘讬专讗 诇讬讛 诇专讘 驻驻讗 讚讗祝 注诇 讙讘 讚讗讬谉 诇讜 拽讜讚诐 讞诇讜拽讛 讜讗讬谉 讬讻讜诇 诇诪讻讜专 讜诇讬转谉 讗驻讬诇讜 讻讜转讘 讛专砖讗讛 讚讛拽谞讗讛 讙专讜注讛 讘注诇诪讗 讛讜讗 讜讻讚讗诪专谉, 讜注讜讚 讚讛讗 讗诪专讬谞谉 讟注诪讗 诇诇讬砖谞讗 讘转专讗 诪砖讜诐 讚诪讬讞讝讬 讻砖讬拽专讗 讛讗 讘讻诇 诪讬讚讬 讚诇讗 诪讬讞讝讬 讻砖讬拽专讗 讻转讬讘谞讗 讜讗驻讬诇讜 讘诪诇讜讛 注诇 驻讛 讚诇讗 讻驻专讬讛 讚讛讗 诇讗 诪讬讞讝讬 讻砖讬拽专讗, 讜注讜讚 诪讚拽转谞讬 讘诪转谞讬转讬谉 讚砖讘讜注转 讛注讚讜转 讗讬 驻诇讜谞讬 讻讛谉 讜砖讗讬砖 驻诇讜谞讬 诇讜讬 讚讗诇诪讗 讚讻诇 讻讬 讛讗 讘诇讞讜讚 讛讜讗 讚驻讟讜专讬讛 诪砖讜诐 讚讗讬谞讛 转讘讬注转 诪诪讜谉 讛讗 讻诇 转讘讬注转 诪诪讜谉 讜讘讗 讘讛专砖讗讛 讞讬讬讘讬谉 讜讛讬讬谞讜 谞诪讬 讚谞讬讬讚讬 讛转诐 诪诇讬砖谞讗 拽诪讗 讚谞讛专讚注讬 讜讚讬讬拽讬谞谉 讻诇讬砖谞讗 讘转专讗 讚讗诇讜 诇诇讬砖谞讗 拽诪讗 讛讜讛 讗驻砖专 诇谞转讗 讚诪转谞讬转讬谉 诇诪讬谞拽讟 诇讛 讘转讘讬注讜转 诪诪讜谉 讞讜抓 诪驻讬拽讚讜谉 (讘讚讬讚') [讘诇讘讚] 驻讟讜专讬诐 讚讗讬谉 讻讜转讘讬谉 注诇讬讛 讛专砖讗讛 讗讘诇诇诇讬砖谞讗 讘转专讗 诇讗 讗驻砖专 诇诪谞拽讟 讘转讘讬注转 诪诪讜谉 讚讗驻讬诇讜 讘讙讝诇 讜讘诪诇讜讛 注诇 驻讛 讻诇 讚诇讗 讻驻专讬讛 讻转讘讬谞谉 讜讗讬 诇讗讜 讛讻讬 诇讗 讛讜讛 谞讗讚讜 诪诇讬砖谞讗 拽诪讗 讚讗讬 住诇拽讗 讚注转讱 讚讗驻讬诇讜 诇诇讬砖谞讗 讘转专讗 诇讗 讻转讘讬谞谉 讗诇讗 讘驻拽讚讜谉 讛讗 讗驻讬诇讜 诇诇讬砖谞讗 拽诪讗 讻转讘讬谞谉.





讜谞专讗讛 诇讬 讚讘专 讛专诪讘"诐 讝"诇 讞讚讗 讚讛讗 讘注讬 诇诪讻转讘 讝讬诇 讚讜谉 讜讗驻讬拽 诇谞驻砖讱 讜讗诐 讗讬 讗驻砖专 [诇讜] 诇拽谞讜转 (诇讜) 讛讗讬讱 讬讜爪讬讗 诇注爪诪讜 讜讻诪讜 砖讻转讘转讬 诇诪注诇讛 讜注讚讬讬谉 砖诇讜讞讗 讛讜讗 讜诪爪讬 诇诪讬诪专 诇讬讛 讛讱 诇讗讜 讘注诇 讚讘专讬诐 讚讬讚讬 讗转 讜诪讛 讛讜注讬诇讜 讞讻诪讬诐 讘转拽谞转诐 讝讬诇 讚讜谉 讜讗驻讬拽 诇谞驻砖讱 讗讬 诇注谞讬谉 讚讬谞讗 诇讗 诪注诇讛 讜诇讗 诪讜专讬讚 诪砖讜讬转 诇讛讜 诇诪讬诇讬 讚专讘谞谉 讻讞讜讻讗, 讜注讜讚 讚讛讛讬讗 讘驻专拽 砖讘讜注转 讛注讚讜转 讗驻讬诇讜 讘讘讗 讘讛专砖讗讛 讻讬 讻驻专讜 讛注讚讬诐 讗诪讗讬 讞讬讬讘讬诐 讚讛讗 拽讬讬诪讗 诇谉 讻诇 砖讗讬谉 讻讜驻专讬谉 诇讘注诇 讛诪诪讜谉 讗讬谉 讞讬讬讘讬谉 讚讻转讬讘 讗诐 诇讜讗 讬讙讬讚 讜讚专砖讬谞谉 (砖讘讜注讜转 诇讛, 讗) 讗诐 诇讜 诇讗 讬讙讬讚 讜讛专讬 讗讬谉 讻讗谉 讘注诇 诪诪讜谉 讗诇讗 砖诇讜讞讗 讘注诇诪讗, 讗诇讗 讻诇 砖讘讗 讘讛专砖讗讛 拽讜谞讛 讛讜讗 讜讘注诇 讛诪诪讜谉 讛讜讗 讜转讚注 诇讱 讚讛讗 讗诪专 讗诪讬诪专 讗讬 转驻讬住 诇讗 诪驻拽讬谞谉 诪讬谞讬讛 讜讗祝 注诇 讙讘 讚讗诪专 专讘 讗砖讬 讻讬讜谉 讚讻转讜讘 讻诇 讚诪转注谞讬 诪谉 讚讬谞讗 拽讘诇讬转 注诇讗讬 砖诇讬讞讗 砖讜讬讗 (讜讗讬讻讗 讚讗诪专讬 讚讻讬讜谉 诇讬讛 讛谞讬 转专讬 诇讬砖谞讬 砖讜转驻讜转 砖讜讜讬讬讛 讘讚讬谞讗 驻诇讬讙 注诇讬讛 讚讗诪讬诪专 讗讘诇 讘诪讗讬 讚讻转讘讬谞讛 讛专砖讗讛 注诇讬讛 诇讗 驻诇讬讙 注诇讬讛).





讜讛专讬谞讬 讞讜讝专 注诇 讛专讗讬讜转 砖讛讘讬讗讜 砖讗讬谉 讘讛谉 专讗讬讛 诪讜讻专注转 讚讛讛讬讗 讚讘讻讜专讜转 讗讬谞讛 专讗讬讛 讚讛讛讬讗 诪讗谉 讗讜拽诪讛 讘讘讗 讘讛专砖讗讛 砖诪讜讗诇 讜砖诪讜讗诇 讛讗 讗讬转 诇讬讛 讗转诐 (诪讟, 讗) 讚讛驻讜讚讛 讗转 讘谞讜 转讜讱 砖诇砖讬诐 讬讜诐 讗讬谉 讘谞讜 驻讚讜讬 讜讗诐 讻谉 讛谞讬 讞诪砖 住诇注讬诐 驻拽讚讜谉 谞讬谞讛讜 讘讬讚 讻讛谉 讜讘注讬谉 谞讬谞讛讜 讻诇 砖诇砖讬诐 讬讜诐 讜讬讻讜诇 诇讻转讜讘 注诇讬讛谉 讛专砖讗讛. 讜讗诐 转讗诪专 转讬谞讞 诇砖诪讜讗诇 讗诇讗 诇专讘 讚讗诪专 讛转诐 讘谞讜 驻讚讜讬 讜讗驻讬诇讜 谞转讗讻诇讜 讛诪注讜转 诪讬讚讬 讚讛讜讛 讗诪拽讚砖 讗转 讛讗砖讛 诇讗讞专 砖诇砖讬诐 讬讜诐 讚讗驻讬诇讜 谞转讗讻诇讜 讛诪注讜转 诪拽讜讚砖转 讗诐 讻谉 诪注讜转 讛讗诇讜 诇讛讜爪讗讛 转谞转讜诐 诇讻讛谉 讜诪诇讜讛 注诇 驻讛 讛讬讗 讜讗讬 诇讗讜 讘讛专砖讗讛 讛讬讻讬 诪砖谞讬 诇讛 专讘 诇诇讛讬讗 诪转谞讬转讬谉 讗"讜 讗祝 诇专讘 讘讛专砖讗讛 讛讬讗 讜讗祝 注诇 驻讬 砖讛谉 讻诪诇讜讛 注诇 驻讛 谞专讗讛 讚诇专讘 诪讜拽诪讬谞谉 诇讬讛 讘砖谞转谞讜诐 诇讻讛谉 讜讗诪专讜 诇讜 诇讛讜讜 讛讚讬谉 讞诪砖 住诇注讬诐 讘讬讚讱 注诇 砖诇砖讬诐 讬讜诐 讜讗讬 诪爪讟专讻讬 诇讱 诇讗 转驻拽讬谞讛讜 讜注讚讬讬谉 讛诪注讜转 讘讬讚 讻讛谉 讛注谞讬谉 讻诪讜 砖讗诪专讜 讘注"讗 驻专拽 讛砖讜讻专 讗转 讛驻讜注诇 (注讘讜讚讛 讝专讛 住讙, 讗) 讙讘讬 谞转谉 诇讛 讟诇讛 讘讗转谞谞讛. 讜讗诐 转讗诪专 讗诐 讻谉 诪讗讬 谞驻拽讗 讘讬谉 诇讬砖谞讗 拽诪讗 诇诇讬砖谞讗 讘转专讗 讻讘专 讻转讘转讬 诇诪注诇讛 讚谞驻拽讗 诪讬谞讬讛 诇诪诇讜讛 讘砖讟专 讚诇诇讬砖谞讗 拽诪讗 诇注讜诇诐 诇讗 讻转讘讬谞谉 讗诇讗 讘讚讘专 砖讛讜讗 讘专砖讜转讜 诪诪砖 讜讬讻讜诇 讛拽讚讬砖讜 讻驻拽讚讜谉 讜诪诇讜讛 讗驻讬讟诇讜 讘砖讟专 讗讬 讗驻砖专 诇讛拽讚讬砖讜 砖讗讬谞讛 讘专砖讜转讜 讜讗驻讬诇讜 诇诪讻专讛 讜诇讬转谞讛 讗讬 讗驻砖专 讚讘专 转讜专讛 讻讚讘专讬 讛专讬"祝 讝"诇 讜讗祝 注诇 驻讬 砖讗驻砖专 诇诪讻专讛 诪讚专讘谞谉 住讘专讛 诇诇讬砖谞讗 拽诪讗 讚讻讬讜谉 讚讗讬谞讛 讗诇讗 讛拽谞讗讛 讙专讜注讛 砖诪讛专砖讛 讬讻讜诇 诇讛讜爪讬讗 诪讬讚 讛诪讜专砖讛 讜讗驻讬诇讜 转驻住 讜讻专讘 讗砖讬 讗讬谉 讻讜转讘讬谉 注诇讬讛 讛专砖讗讛 砖讗讬谉 讻讜转讘讬谉 讗诇讗 讘诪讛 砖讛讜讗 讘专砖讜转讜 诪诪砖 讻驻拽讚讜谉 讜诇讗 讻驻专讬讛 砖讗诐 专讜爪讛 诇讛拽讚讬砖 诪拽讚讬砖 讜讗诇讜 诇诇讬砖谞讗 讘转专讗 讻讜转讘讬谉 注诇 诪诇讜讛 讘砖讟专 讜讛讜讗 讚诇讗 讻驻专讬讛 讜讗讬 谞诪讬 讗驻讬诇讜 讻驻专讬讛 讜讛讜讗 讚谞转拽讬讬诐 讛砖讟专 讘讞讜转诪讬讜 讻讚专讱 砖讛讜讗 讬讻讜诇 诇诪讜讻专讜 讚诪讻诇诪拽讜诐 诇讗 诪讬讞讝讬 讻砖讬拽专讗. 讜讗诐 转讗诪专 讗诪讗讬 谞拽讟 诪转谞讬转讬谉 讚砖讘讜注转 讛注讚讜转 讘讗讬砖 驻诇讜谞讬 讻讛谉 诇讬转谞讬 砖讬砖 诪诇讜讛 注诇 驻讛 讗讜 讙讝诇 讘讬讚 驻诇讜谞讬 讛讗 诇讬转讗 讚讻讬讜谉 讚讗讬讻讗 讘转讘讬注讜转 爪讚讚讬谉 讛专讘讛 砖讗诐 讘讗 讘讛专砖讗讛 讜讻驻专讜 讞讬讬讘讬谉 谞讬讞讗 诇讬讛 讟驻讬 诇诪讬转谞讬 诪讬讚讬 讚诇讗 讗驻砖专 诇讘讗 讘讜 诇讬讚讬 讞讬讜讘 拽专讘谉 砖讘讜注讛, 讜转讚注 诇讱 讚讛讗 诇诇讬砖谞讗 拽诪讗 讚谞讛专讚注讬 讛讗 讛讜讬 讗驻砖专 诇诪讬转谞讬讬讛 讘讻诇 转讘讬注转 诪诪讜谉 讘讬谉 讘砖讟专 讘讬谉 讘注诇 驻讛 讞讜抓 诪驻拽讚讜谉 诇讘讚 讜诇讗 讻驻专讬讛 拽讜讚诐 讻转讬讘转 讛讗讜专讻转讗 讜讗诐 讻谉 转讬拽砖讬 诇讛讜 讗诪讗讬 转谞讬讗 讘讗讬砖 驻诇讜谞讬 讻讛谉, 讜诪砖讜诐 讚诇诇讬砖谞讗 讘转专讗 诪砖讻讞转 诇讛 讟驻讬 转讘讬注转 诪诪讜谉 讘讛专砖讗讛 诪诇诇讬砖谞讗 拽诪讗 谞讗讚讜 讛转诐 诪诇砖讬谞讗 拽诪讗 讜驻专砖讛 讻诇讬砖谞讗 讘转专讗 讜注讜讚 诪砖讜诐 讚拽讬讬诪讗 诇谉 讻诇讬砖谞讗 讘转专讗 讜讗讜拽诪讜讛 讻诇讬砖谞讗 讚拽讜砖讟讗 讻诪讜 砖讻转讘转讬 诇诪注诇讛. 讜讛讛讬讗 讚专讘 驻驻讗 讚讗讬谉 诇讘讻讜专 拽讜讚诐 讞诇讜拽讛 诇讬讻讗 诪讬谞讛 专讗讬讛 讻诇诇 诪砖讜诐 讚专讘 驻驻讗 讻讬 讗诪专 讛转诐 讗讬谉 诇讘讻讜专 拽讜讚诐 讞诇讜拽讛 诇讗讜 诪砖讜诐 讚谞驻砖讬讛 讗诪专讛 讗诇讗 诪砖讜诐 讚砖诪注讬谞谉 诪专讘讗 专讘讬讛 讜诇讗 讘驻讬专讜砖 讗诇讗 诪讻诇诇讗 讚讛讛讜讗 诪注砖讛 讚讘讻讜专 讚讗讝讬诇 讜讝讘讬谉 讘谞讻住讬 讚讬讚讬讛 讜讘谞讻住讬 讚驻砖讜讟 讜讗转讬 诇拽诪讬讛 讚专讘讗 讜讗诪专 诇讗 注砖讛 讜诇讗 讻诇讜诐 讜住讘专 讘讻讜诇讛讜 拽讗诪专 讜讛砖转讗 讚砖诪讗 诪专讘讗 讚讻讜转讘讬谉 讛专砖讗讛 讝讛 诇讝讛 讛讻讬专 砖讟注讛 讘讚专讘讗 讜诇讗 注砖讛 讜诇讗 讻诇讜诐 诇讗讜 讘讻讜诇讛 拽讗诪专 讻讬 讬砖 诇讘讻讜专 拽讜讚诐 讞诇讜拽讛 讛砖转讗 讛讚专 讘讬讛 诪讚讚专砖 专讘讗 讜诪[讚]讚专砖 讬谞讗讬 讚讗诪专讜讚讻讜转讘讬谉 讛专砖讗讛 讗诇诪讗 讬砖 诇讘讻讜专 拽讜讚诐 讞诇讜拽讛 讜讻谉 讛诇讻转讗 讜讻讚讗诪专讬谞谉 讛转诐 (拽讻讜, 讘) 讜讛诇讻转讗 讬砖 诇讘讻讜专 拽讜讚诐 讞诇讜拽讛.





讜诪讬讛讜 注讜讚 讬砖 诇讚拽讚拽 诇驻讬 诪讛 砖谞诪爪讗 诇专讬"祝 讝"诇 讘转砖讜讘讜转讬讜 砖讛讜讗 讝"诇 [讻转讘 讚讛讗] 讚讗诪专讬谞谉 诇讗 讻转讘讬谞谉 讗讜专讻转讗 讗诪讟诇讟诇讬 讚讻驻专讬讛 诇讗讜 讚讜拽讗 讘讚讻驻专讬讛 拽讜讚诐 讻转讬讘转 讛讗讜专讻转讗 讗诇讗 讻诇 讚讻驻专讬讛 讘讬谉 拽讜讚诐 讻转讬讘转 讛讗讜专讻转讗 讘讬谉 诇讗讞专 讻转讬讘转 讛讗讜专讻转讗 驻住讜诇讛 讛讬讗 讜讗讘讟讬诇讗 诇讬讛 诪砖注转 讻驻讬专讛 讜诇讗 讚讬讬谞讬谞谉 讘讛 讻诇 注讬拽专 讜诇讗 注讜讚 讗诇讗 讗驻讬诇讜 讛讜讚讛 讘诪拽爪转 讜讻驻专 讘诪拽爪转 讗讬谉 诪砖讘讬注讬谉 讗讜转讜 注诇 诪讛 砖讻驻专 讜讗驻讬诇讜 诪讛 砖讛讜讚讛 讗讬谞讜 谞讜转谉 诇讜诪驻谞讬 砖讬讻讜诇 诇讜诪专 诇讜 诇讗讞专 砖讻驻专转讬 讘讛 谞转讘讟诇讛 讛讛专砖讗讛 讜诇讗 讘注诇 讚讘专讬诐 讚讬讚讬 讗转 讗诇讜 讚讘专讬 讛专讘 讝"诇, 讜转讬诪讛 讛讜讗 讚讗诐 讻谉 讛讬讻讬 诪砖讻讞转 驻转专讬 诇讛讛讬讗 砖诪注转转讗 讚砖讘讜注转 讛注讚讜转 讜诇诪讛 讬转讞讬讬讘讜 注讚讬诐 讗诇讜 讘讻驻讬专转谉 讚讛讬讻讬 讚诪讬 讗讬 讘砖讞讬讬讘 诪讜讚讛 注讚讬诐 诇诪讛 诇讬讛 讜讗驻讬诇讜 讗讬谞讜 诪讜讚讛 讗讬 诪诇讜讛 讘砖讟专 诪拽讜讬讬诐 讛讜讗 讜砖讟专讜 讘讬讚 讝讛 讗驻讬诇讜 讻驻专讜 讗讬谞谉 讞讬讬讘讬谉 讚讻驻讬专转 讚讘专讬诐 讘注诇诪讗 讛讜讗 讚讛讜讛 诇讜讛 讻砖转讬 讻讬转讬 注讚讬诐 砖讗诐 讻驻专讛 讛讗讞转 驻讟讜专讬谉 砖讛专讬 诪转拽讬讬诪转 诇讜 注讚讜转 讘讻转 砖谞讬讛 (砖讘讜注讜转 诇讘, 讘 _ 诇讙, 讗) 讜讛讻讗 谞诪讬 诇讗 砖谞讗 讛讜讗讬诇 讜砖讟专讜 讘讬讚讜 砖诇 讝讛. 讜讛专诪讘"谉 讝"诇 (讘砖讘讜注讜转 砖诐 讘讞讬') 转讬专抓 诇讛注诪讬讚 讚讘专讬 讛专讘 讝"诇 讚讻讬 讗诪专讛 诇讗 讻转讘讬谞讗 讗讜专讻转讗 讗诪讟诇讟诇讬 讚讻驻专讬讛 讛谞讬 诪讬诇讬 讛讬讻讗 讚诇讬讻讗 注讚讬诐 讗讘诇 讗讬讻讗 注讚讬诐 讜专讗讛 讗祝 注诇 驻讬 砖讛诇讛 讻讜驻专 讗讬 谞诪讬 诇讗 专讗讛 讜讛诇讛 讟讜注谉 诇讗 讛讬讜 讚讘专讬诐 诪注讜诇诐 讜讻诇 砖讻谉 讘诪诪讜谉 砖讬砖 注诇讬讜 砖讟专 讻讬讜谉 砖注诇 驻讬 注讚讬诐 讬转讞讬讬讘讜 讗讜转讜 诪诪讜谉 诇讗 诪讬讘讟诇讗 讛讛讬讗 讗讜专讻转讗 诪砖讜诐 讚诇讗 诪讬讞讝讬 讻砖讬拽专讗 讚讛讗 讗讬讻讗 注讚讬诐 讚拽讜砖讟讗 拽讗诪专 讗诇讜 讚讘专 讛专讘 讝"诇 讜诇讜诪专 砖讬砖 诇讛注诪讬讚 讗讜转讛 砖诪讜注讛 讘讗讞讚 诪注谞讬谞讬谉 讗诇讜. 讜讗谞讬 讗讜诪专 讻讬 诪讛 砖讻转讘 讛专讘 讝"诇 砖讬砖 诇讛注诪讬讚讛 讘讗讜诪专 诇讗 诇讜讬转讬 讛讜诇讱 注诇 讛讚专讱 讛专讗砖讜谉 砖讻转讘谞讜 砖讻讜转讘讬诐 讛专砖讗讛 讗驻讬诇讜 注诇 诪诇讜讛 注诇 驻讛 讜讻讘专 讻转讘转讬 砖讗讬谞讜 谞专讗讛 讻谉, 讜讻谉 讗讬 讗驻砖专 诇讛注诪讬讚讛 讘讘讗 讘讛专砖讗讛 注诇 诪诇讜讛 讘砖讟专 诪拽讜讬讬诐 讜讻诪讜 砖讗诪专转讬, 讗诇讗 诪住转讘专讗 讚讛讻讗 讘砖讟专 砖讗讬谞讜 诪拽讜讬讬诐 讜讻砖转讘注讜 讜讗诪专 驻专注转讬 讜拽讬讬诪讗 诇谉 (讘"讘 拽谞讚, 讘 讜专讬"祝 砖诐) 诪讜讚讛 讘砖讟专 砖讻转讘讜 爪专讬讱 诇拽讬讬诪讜 讜讗讬转谞讛讜 诇住讛讚讬 讜讗诇讜 讗转讜 讜诪住讛讚讬 讛讜讛 讛讛讬讗 讗讜专讻转讗 砖专讬专讗 诇诇讬砖谞讗 讘转专讗 讚讻诇 讻讬 讛讗讬 讻转讘讬谞谉 讜讻讬 拽讗诪 讻驻专讬讛 讘诪诪讜谞讗 拽讗 讻驻专讬讛 讚讛讗 讻诇 讚讻驻专讬 讗讬谞讛讜 讗讬讘讟讬诇讛 诇讛讛专砖讗讛 讜讞讬讬讘讬谉 讛注讚讬诐 讚讻讜诇讛 诪诇转讗 讚诪诪讜谞讗 讗驻讜诪讬讬讛讜 讛讬讗 讗讘诇 诇诇讬砖谞讗 拽诪讗 驻讟讜专讬谉 讚讛讗 诇讗 讻转讘讬谞谉 讗诇讗 讘诪讬讚讬 讚讗驻砖专 诇讛拽讚讬砖讜. 注讜讚 讬砖 诇讛注诪讬讚讜 讚讙讝讬诇讛 拽讬讬诪转 讜讗讬讻讗 注讚讬诐 讜专讗讜 讚讛讗 讙讝讬诇讛 讞讜讝专转 讛讬讗 讘注讬谞讛 讜诇诇讬砖谞讗 拽诪讗 诇讗 讻转讘讬谞谉 讚讻诇 讚诇讗 诪爪讬 诪拽讚讬砖 诇讗 讻转讘讬谞谉 讜诇诇讬砖谞讗 讘转专讗 讻转讘讬谞谉 讚讻诇 讚诇讗 讻驻专讬讛 讜讛讜讗 讘注讬谞讛 讜诇讗 诪爪讬 讻驻专 讻讬讜谉 讚讗讬讻讗 注讚讬诐 讜专讗讜 讗讬 讘注讬 诪拽谞讛 诇讛 讗讙讘 讗专注讗 讚讘专砖讜转讬讛 拽讬讬诪讗 讚讛讗 讛讚专讛 讘注讬谞讛 讗诇讗 讚诇讗 诪爪讬 诪拽讚讬砖 讚讙讝讬专转 讛讻转讜讘 讛讬讗 讻讚注转 专讘讬 讬讜讞谞谉 讜讻讚讚讬讬拽 拽专讗 讚讻转讬讘 讗讬砖 讻讬 讬拽讚讬砖 讗转 讘讬转讜 拽讜讚砖 (篓?篓) 诪讛 讘讬转讜 讘专砖讜转讜 讗祝 讻诇 讘专砖讜转讜 诪讻诇 诪拽讜诐 诪爪讬 诪拽谞讛 诇讛, 讜转讚注 讚讛讗 诇诪讗谉 讚讗诪专 诪诇讜讛 诇讗讜 诇讛讜爪讗讛 谞转谞讛 讘专砖讜转讬讛 讚诪诇讜讛 拽讬讬诪讗 讜讗诐 拽讬讚砖 讘讛 讗转 讛讗砖讛 诪拽讜讚砖转 讜转谞讗 讘诪讻专 拽谞讗讜 讜讻讚转谞讬讗 砖讜讜讬谉 讘诪讻专 砖讝讛 拽谞讗讜 讜讻讚讗讬转讗 讘拽讬讚讜砖讬谉 (诪讝, 讗). 讻讱 谞专讗讛 诇讬.





讜诇驻讬 诪讛 砖讻转讘谞讜 砖讗讬谉 讻讜转讘讬谉 讛专砖讗讛 讗诇讗 讘诪讛 砖讗驻砖专 诇讛拽谞讜转 诪砖讻讞转 诇讛 砖驻讬专 讻讬 讻驻专讜 讞讬讬讘讬谉 砖讛专讬 砖讜诪爪注讬谉 诪驻讬 讘注诇 讚讘专, 讜讗祝 注诇 讙讘 讚拽讬讬诪讗 诇谉 讻专讘 讗砖讬 讚砖诇讬讞讗 砖讜讜讬讛 讛谞讬 诪讬诇讬 诇注谞讬谉 讞讝专讛 砖讬讻讜诇 讛诪专砖讛 诇讞讝讜专 讜诇讛讜爪讬讗 诪诪谞讜 讗讘诇 讻诇 砖诇讗 讞讝专 讘讜 讛专讬 讛讜讗 砖诇讜 讚讗讬谞讜 讗诇讗 讻诪转谞讛 讝讬诇 讚讜谉 讜讗驻讬拽 诇谞驻砖讱 讻诇 讝诪谉 砖诇讗 讗讞讝讜专 讘讬 讜讻注谞讬谉 砖讗诪专讜 讘讻转讜讘讜转 讘专讬砖 驻专拽 讛讗砖讛 砖谞驻诇讜 诇讛 讻谞住讬诐 (注讟 讗 注讚 砖转讻转讜讘 诇讜 诪讛讬讜诐 讜诇讻砖讗专爪讛) 讛诇讻讱 讛砖转讗 诪讬讛讜 讘注诇 讚讘专讬诐 砖诇 谞转讘注 讛讜讗 讗讘诇 诇讚讘专讬 诪讬 砖讗讜诪专 砖讻讜转讘讬谉 讗驻讬诇讜 讘诪诇讜讛 注诇 驻讛 讜讚讗讬 拽砖讬讗 讛讗讬讱 讞讬讬讘讬诐 讜讛诇诐 诇讗 砖诪注讜 诪驻讬 讛转讜讘注 讗诇讗 诪驻谞讬 讛砖诇讬讞. 讜讛专"讗 讗讘"讚 讝"诇 讛注诪讬讚讜 讘砖讻转讘 诇讜 诇诪讞爪讛 讜诇砖诇讬砖 讜诇专讘讬注 讜讻讚讗诪专讬谞谉 讛讻讗 诪讙讜 讚诪砖转注讬 讚讬谞讗 讗驻诇讙讗 诪砖转注讬 讚讬谞讗 讗讻讜诇讛讜, 讜讗讬 谞诪讬 诇讗 讗诪专讜 (砖讘讜注讜转 诇讛, 讗) 砖诇讞 讘讬讚 砖诇讬讞 驻讟讜专讬谉 讗诇讗 讘砖注砖讛 讗讜转讜 砖诇讬讞 注诇 讛砖讘讜注讛 诇讘讚 讜诇讗 注诇 转讘讬注转 诪诪讜谉 讗讘诇 讻砖讛专砖讛 讗讜转诐 讗祝 注诇 转讘讬注转 讛诪诪讜谉 讬讻讜诇 诇讛砖讘讬注诐 讜讻讘注诇 讚讘专讬诐 讚讬讚讬讛 讛讬讗. 讜诇讬转讗 讚讗讬 讘砖谞转谉 诇讜 诇诪讞爪讛 讜诇砖诇讬砖 讜讚专讘讬注 诇讗 讚诪讬讗 诇诪转谞讬转讬谉 讚讗讬砖 驻诇讜谞讬 讻讛谉 讜讗诇讜 讘砖注砖讜 砖诇讬讞 注诇 转讘讬注转 讛诪诪讜谉 讙诐 讻谉 讗讬 讗驻砖专 讚讗谞谉 讗诐 诇讗 讬讙讬讚 讘注讬谞谉 讻诇讜诪专 诇讘注诇 讛诪诪讜谉 讜讛讗讬 诇讗讜 讘注诇 诪诪讜谉谉 讛讜讗, 讗诇讗 砖讬砖 讚讜讞拽讬谉 讚讗祝 注诇 讙讘 讚诇讙讘讬 诪专砖讛 讛讜讗 砖诇讬讞 讛讜讛 砖诇讬讞 诇讙讘讬 讛谞转讘注 诪讬讛讗 讻讬讜谉 砖讻转讘 诇讬讛 讝讜诇 讚讜谉 讜讗驻讬拽 诇谞驻砖讱 讻讘注诇 讚讬谉 讛讜讗 讚诇讗 诪爪讬 诇诪讬诪专 诇讬讛 诇讗讜 讘注诇 讚讘专讬诐 讚讬讚讬 讗转, 讜讗谞讬 诪讛 砖谞专讗讛 诇讬 讻转讘转讬.





讜诪讬讛讜 讻诇 讝讛 诇驻讬 诪讛 砖谞讗诪专讜 讛讚讘专讬诐 讘讻谉 讘讙诪专讗 讜诇砖谞诐 讗讘诇 注讻砖讬讜 谞讛讙讜 诇讻转讜讘 讛专砖讗讛 讜讗驻讬诇讜 讗诪讟诇讟诇讬 讚讻驻专讬讛 讜讗驻讬诇讜 注诇 讛讙讝诇 讜注诇 诪诇讜讛 注诇 驻讛. 讜讻转讘 专"讞 讝"诇 讛讗讬 讚谞讛讬讙讬 诇诪讻转讘 讗讜专讻转讗 讗驻讬诇讜 讗诪讟诇讟诇讬 讚讻驻专讬讛 诇讗 讬讚注讬谞谉 诪谞讬谉 讜诇注 诪讛 住诪讻讜 讜讛诪讜爪讬讗 诪讞讘讬专讜 注诇讬讜 讛专讗讬讛, 讜专讘谞讜 转诐 讝"诇 讻转讘 讚拽讬讬诪讗 诇谉 讻诇讬砖谞讗 讘转专讗 讚谞讛专讚注讬 讜讻讬讜谉 讚诇讛讛讜讗 诇讬砖谞讗 讚谞讛专讚注讬 讟注诪讗 讚诇讗 讻转讘讬谞谉 诪砖讜诐 讚诪讬讞讝讬 讻砖讬拽专讗 讜诪诪讬诇讗 讬讚注讬谞谉 讚讛砖转讗 讻转讘讬谞谉 讗驻讬诇讜 讻驻专讬讛 诪砖讜诐 讚拽讬讬诪讗 诇谉 讚诇诪讞讝讬 讻砖讬拽专讗 诇讗 讞讬讬砖讬谞谉 讜讻讚讗诪专讬谞谉 讘驻专拽 讛讻讜转讘 (讻转讜讘讜转 驻讛, 讗) 讙讘讬 讛讗讬 讗砖专转讗 讚讻转讬讘讗 诪拽诪讬 讚诇讞讝讬 住讛讚讬 讞转讬诪讜转 讬讚讬讬讛讜 驻住讜诇讛 诪砖讜诐 讚诪讬讞讝讬 讻砖讬拽专讗 讜讗住讬拽谞讗 讚诇讬转讗 诪讚专讘 谞讞诪谉 讜诇讬转讗 讚讜讚讗讬 讚讻诇 讻讬 讛讗讬 诪讬讞讝讬 讻砖讬拽专讗 讞讬讬砖讬谞谉 讜讻讚讗诪专讬谞谉 讘驻专拽 讙讟 驻砖讜讟 (讘"讘 拽注讘, 讗) 讗诪专 诇讛讜 专讘讗 讘专 专讘 砖讬诇讗 诇讛谞讛讜 讚讻转讘讬 砖讟专讗 讗拽谞讬讬转讗 讗讬 讬讚注讬转讜 讬讜诪讗 讚讗拽谞讬转讜 讘讬讛 讻转讜讘讜 讜讗讬 诇讗 讻转讜讘讜 讬讜诪讗 讚拽讬讬诪讬转讜 讘讬讛 讻讬 讛讬讻讬 讚诇讗 诪转讞讝讬 讻砖讬拽专讗, 讜讟注诪讗 讚诪诇转讗 讚讻诇 诪讬讚讬 讚诇讘住讜祝 谞住转诇拽 讗讜转讜 诪讬讞讝讬 讻砖讬拽专讗 讻讙讜谉 讗砖专转讗 讚讻转讬讘讜 诪拽诪讬 讚诇讞讝讬 住讛讚讬 讞转讬诪转 讬讚讬讬讛讜 诇讻讬 讞讝讬 诪讬讛讗 谞住转诇拽 讗讜转讜 讚讘专 砖讛讬讛 谞专讗讛 讻砖讬拽专讗 讜讻谉 讘讛讛讬讗 讚讛讻讜转讘 讚讗诪专讛 诇讛讜 讛讛讬讗 讗讬转转讗 讻转讘讜 诇讬 讝讻讜转讗 讚讻讬 诪砖转讘注谞讗 砖拽讬诇谞讗 讚讗祝 注诇 讙讘 讚讘讛讛讬讗 注讬讚谞讗 讚讻转讘讬 讚讗砖转讘注讗 讜谞驻讟专' 讗讻转讬 诇讗 讗砖转讘注讗 讜诪讬讞讝讬 讻砖讬拽专讗 诪讻诇 诪拽讜诐 诇讘住讜祝 讻砖转砖讘注 讛讻讬 谞住转诇拽 讗讜转讜 诪讬讞讝讬 讻砖拽专讗 讜谞砖讗专 砖讛讜讗 讗诪转 讻诪讜 砖讻转讘讜 讗讘诇 讘讛讛讬讗 讚讻转讘讜 砖讟专讬 讗拽谞讬讬转讗 讗讬 诇讗 讻转讘讬 讬讜诪讗 讚讗拽谞讬 讘讬讛 讗讜 讬讜诪讗 讚拽讬讬诪讜 讘讬讛 讗诇讗 讬诪讬诐 砖讘讬谞转讬讬诐 诇注讜诇诐 讬砖讗专 讛讚讘专 砖诪讬讞讝讬 讘砖讬拽专讗 讜诇讛讛讜讗 诪讞讝讬 讻砖讬拽专讗 讞讬讬砖讬谞谉, 讜讛讗 讚诪讟诇讟诇讬谉 讚讻讜讜转讛 讛讬讗 讛诇讻讱 讞讬讬砖讬谞谉. 讜讘转讜住' 讜讻谉 讛专"讗 讗讘"讚 讝"诇 讗诪专讜 砖转拽谞讛 讛讬讗 砖转拽谞讜 讻讚讬 砖诇讗 讬讛讗 讻诇 讗讞讚 讜讗讞讚 谞讜讟诇 诪注讜转讬讜 砖诇 讞讘讬专讜 讜讛讜诇讱 诇诪讚讬谞转 讛讬诐 诇讻讱 转拽谞讜 讻讚讬 砖讬讞讝讬专 诪诪讜谉 诇讘注诇讬讜 注诇 讬讚讬 讛砖诇讬讞 讜讻谉 转拽谞讜 讗驻讬诇讜 讘讚讻驻专讬讛 砖诇 讘驻谞讬讜 (讻转讜讘讜转 驻讞, 讗) 讝讛讜 转讜专祝 讛讚讘专讬诐. 讗诇讗 砖讗谞讬 转诪讛 诪讬 转讬拽谉 讗转 讛讙讗讜谞讬诐 讝"诇 诇讗 转拽谞讜 诪讬 转讬拽谉 讜讛专"讞 讜讛专讬"祝 讝"诇 讙讗讜谞讬诐 讜讘拽讬讗讬诐 讘讚讘专讬 讛讙讗讜谞讬诐 讝"诇 砖拽讚诪讜诐 讜讛诐 诇讗 讬讚注讜 诪讬 讛讬讛 讛诪转拽谉.





讜讛专"讝 讛诇讜讬 讝"诇 转驻住 诇讜 讚专讱 诇注爪诪讜 讜讻转讘 讚专讘 讗砖讬 讚讗诪专 讻讬讜谉 讚讻转讘 诇讬讛 讻诇 讚诪转注谞讬转 诪谉 讚讬谞讗 注诇讬 讛讚专 砖诇讜讞讗 砖讜讜讬讛 讞讜诇拽 讛讜讗 注诇 谞讛专讚注讬 讜讛诇讻转讗 讻讜讜转讬讛 讚砖诇讬讞讗 砖讜讜讬讛 讛诇讻讱 诇讗 讘注讬谞谉 讝讬诇 讚讜谉 讜讗驻讬拽 诇谞驻砖讱 讜讗驻讬诇讜 讛讻讬 诇讗 诪爪讬 诇诪讬诪专 诇讬讛 讛讗讬讱 诇讗讜 讘注诇 讚讘专讬诐 讚讬讚 讗转 讚砖诇讜讞讜 砖诇 讗讚诐 讻诪讜转讜 讛诇讻讱 诇讗 砖谞讗 讚讻驻专讬讛 讜诇讗 砖谞讗 讚诇讗 讻驻专讬讛 讻转讘讬谞谉, 讜诇讗 拽砖讬讗 讗讚专讘讬 讬讜讞谞谉 讚讗诪专 讙讝诇 讜诇讗 谞转讬讬讗砖讜 讛讘注诇讬诐 讻讜' 讚讻讬讜谉 讚砖诇讬讞讗 砖讜讜讬讗 讗砖转讻讞 讚讛讗讬 讟注诪讗 诇讞讜讚 讜讛讗讬 讟注诪讗 诇讞讜讚, 讻诇诇讗 讚诪诇转讗 拽"诇 讻专讘讬 讬讜讞谞谉 讘讚讜讻转讬讛 讜讻专讘 讗砖讬 讘讚讜讻转讬讛 注"讻. 讜讚讘专讬 转讬诪讛 讛诐 讘注讬谞讬 讻讬讜谉 讚专讘 讗砖讬 讞讜诇拽 讛讜讗 讘注讬拽专 讚讘专讬 谞讛专讚注讬 讚住讘专讜 讚讗驻讬诇讜 砖诇讬讞讗 诇讗 砖讜讜讬讛 讜讗诐 讗讬转讗 讛讻讬 讛讜讬 诇谉 诇诪讬诪专 专讘 讗砖讬 讗诪专 讻转讘讬谞谉 讚砖诇讬讞讗 砖讜讜讬讛 讜诪讛 讛讜讗 诪讘讬讗 专讗讬讛 诪诪讛 砖讛讜讗 讻讜转讘 诇谞讛专讚注讬 讻讗诇讜 讛讬讜 讻讜诇谉 诪讜讚讬谉 讚讗讬 砖讜讜讬讛 砖诇讬讞 诪爪讬 转讘注 讜讗驻讬诇讜 讘讚讻驻专讬讛 讻转讘讬谞谉 讜讛讗 诇讬转讗 讚谞讛专讚注讬 讗诪专讬 讚诇讗 讻转讘讬谞谉 诪砖讜诐 讚诪讬讞讝讬 讻砖讬拽专讗 讜砖诇讬讞讗 谞诪讬 诇讗 诪讬 诇砖讜讜讬讬讛 讻讬 讛讬讻讬 讚诇讗 诪爪讬 诇讚讞讬讬讛 讜讛讜讗 讗讜诪专 讻讬讜谉 讚讻转讘 诇讬讛 讻讬 砖诇讬讞讗 砖讜讜讬讛 讻讗诇讜 讛讬讛 讛诪讞诇讜拽转 讘诇砖讜谉 讗诐 讬砖 讘诇砖讜谉 讛讗讜专讻转讗 诇砖讜谉 砖诇讬讞讜转讗 讗讜 诇讗 讜诇讻讱 讗讬谉 讻讜转讘讬谉, 讜注讜讚 讚专讘 讗砖讬 拽讜讚诐 讚讘专讬 讗诪讬诪专 讛讜讛 诇讛讜 诇讗转讜讬讬 讚讗讬讛讜 讗谞讛专讚注讬 拽讗讬 讜诇讗 讗讚讘专讬 讗诪讬诪专, 讜注讜讚 诪讗讬 拽讗诪专 讘转专 讚讘专讬 专讘 讗砖讬 讗讬讻讗 讚讗诪专 砖讜转驻讗 砖讜讜讬讛 讜诪讗讬 拽讗诪专 诪讬 拽讗诪专 砖讜转驻讗 砖讜讜讬讛 讜讗讬谉 讻讜转讘讬谉 诇讜 讜讻讚讘专讬 谞讛专讚注讬 讜讚诇讗 讻专讘 讗砖讬 讗讜 讻讜转讘讬谉 讻讬讜谉 讚讛讜讬 砖诇讬讞 [讘诪拽爪转, 砖"诪] 讚讻讬讜谉 讚讗诪专讬 诇讛 讗讞专 讚讘专讬 专讘 讗砖讬 谞专讗讛 讚注诇 讚讘专讬 专讘 讗砖讬 讛谉 讗诪讜专讬谉, 讜注讜讚 注诇讛 讗住讬拽讜 讜讗诪专讜 讜讛诇讻转讗 砖诇讜讞讗 砖讜讜讬讛 讚讗诇诪讗 讗诪讗讬 讚讗诪专 专讘(讬) 讗砖讬 讛讜讗 讞讜讝专 讜诇驻住讜拽 讻诪讜转讜 讜诇讚讞讜讬讬 诪讬 砖谞讞诇拽 注诇讬讜 讜讗诪专 砖讜转驻讗 砖讜讜讬讛, 讜注讜讚 讚讘讻讜诇讛讜 转诇诪讜讚讗 诪拽砖讬 诪谞讛专讚注讬 讘砖讘讜注讜转 驻专拽 砖讘讜注转 讛注讚讜转 (砖讘讜注讜转 诇讙, 讘) 讜讘讘讻讜专讜转 驻专拽 讬砖 讘讻讜专 诇谞讞诇讛 (诪讟, 讗) [讚讗诪专讬谞谉] 讛诇讻转讗 讻讜讜转讬讬讛讜 讜诇讬讻讗 诪讗谉 讚驻诇讬讙 讜讗诇讜 专讘 讗砖讬 讞诇拽 讜讛诇讻转讗 讻讜讜转讬讛 讚讘转专讗 讛讜讗 讛讬讗讱 诪拽砖讛 诪讬谞讛 讛讻讬 讘讻讜诇讛讜 转诇诪讜讚讗 诇讛讚讬讗, 讜注讜讚 讚讗爪讟专讬讱 诇讜诪专 讚专讘 讗砖讬 诇讬转 诇讬讛 诇诪讬讞讝讬 讻砖讬拽专讗 讞讬讬砖讬谞谉 讚诪讛 谞驻拽讗 诪讬谞讛 讗讬 砖讜讜讬讛 砖诇讬讞 讗讜 诇讗 讗讬 讗讬讻讗 诇诪讬讞砖, 讜讻讘专 讻转讘谞讜 诇诪注诇 讚讘讻诇 讻讬 讛讗 讗讬讻讗 诇诪讬讞砖 讜专讘 讗砖讬 讗讗诪讬诪专 拽讗讬 讚讗诪专 讗讬 转驻住 讛诪讜专砖讛 讜诇讗 专爪讛 诇讛讞讝讬专 诇诪讜专砖' 讚讻转讘 诇讬讛 讝讬诇 讚讜谉 讜讗驻讬拽 诇谞驻砖讱 诪讛 讚转驻住转' 转驻住 讜诇讗 诪驻拽讬谞谉 诪讬谞讬讛 讜注诇讛 驻诇讬讙 专讘 讗砖讬 讜讗诪专 讚讗驻讬诇讜 转驻住 诪驻拽讬谞谉 诪谞讬讛 讚讻讬讜谉 讚讻转讘 诇讬讛 讻诇 讚诪转注谞讬' 诪谉 讚讬谞讗 注诇讬 讛讚专 砖诇讬讞讜转讗 砖讜讜讬讛 讜讗讬讻讗 讚讗诪专 讻讬讜谉 讚讻转讘 诇讬 讝讬谉 讚讜谉 讜讻转讘 诇讬 谞诪讬 讻诇 讚诪转注谞讬转 诪谉 讚讬谞讗 砖讜转驻讗 砖讜讜讬讛 讜讛诇讻转讗 砖诇讬讞讜转讗 砖讜讜讬讛.





讛诪讗讬专讬

讗注"驻 砖讗诪专讜 讗讬谉 讗讚诐 诪拽讚讬砖 诪讛 砖讗讬谞讜 讘专砖讜转讜 讘诪讟诇讟诇讬谉 诪"诪 专砖讗讬 讛讜讗 诇讛专砖讜转 讗转 讞讘专讜 注诇讬讜 专"诇 砖讗诐 讛讬讛 诇专讗讜讘谉 诪诇讜讛 讗爪诇 砖诪注讜谉 讗驻讬诇讜 诪诇讜讛 注诇 驻讛 讜砖诪注讜谉 诪讜讚讛 讘讛 讗诇讗 砖讗讬谞讜 讘注讬专 讗讜 砖专讗讜讘谉 讝讛 专讚讜祝 诇讬诇讱 诇诪拽讜诐 讗讞专 讬讻讜诇 讛讜讗 诇讛专砖讜转 讗转 诇讜讬 诇讙讘讜转 讛诇讜讗转讜 诪讬讚 砖诪注讜谉 讜讗讬谉 爪专讬讱 诇讜诪专 讗诐 讛诐 诪讟诇讟诇讬谉 讘注讬谉 砖讗祝 讘讛拽讚砖 讬砖 诇讜诪专 讘讛 砖讬讞讜诇 讻诪讜 砖讘讗专谞讜 诇诪注诇讛 讗诇讗 讗祝 讘诪诇讜讛 讜讗注"驻 砖诇讛讜爪讗讛 谞讬转谞讛 讜讻谉 讻转讘讜讛 讙讚讜诇讬 讛诪驻专砖讬诐 讜讛讘讬讗讜 专讗讬讛 诪讘讻讜专讜转 讘注谞讬谉 砖转讬 谞砖讬诐 砖诇讗 讘讻专讜 讜讬诇讚讜 砖谞讬 讝讻专讬诐 砖谞讜转谉 注砖专 住诇注讬诐 诇讻讛谉 讜讛注诪讬讚讜讛 讘讘讗 讘讛专砖讗讛 讜讛专讬 讝讛 讻诪诇讜讛 砖讗讬谞讛 讘注讬谉 讜讗祝 讙讚讜诇讬 讛驻讜住拽讬诐 讻转讘讜讛 讻谉 讘转砖讜讘转 砖讗诇讛 讜讻谉 讬专讗讛 讘驻专拽 讛谞讜砖讗 讻转讜讘讜转 爪"讛 讗' 砖讗诪专讜 诪讗讬 转拽谞转讬讛 诇讻转讜讘 讛专砖讗讛 讗讛讚讚讬 讘诪讛 讚讘专讬诐 讗诪讜专讬诐 讘砖砖诪注讜谉 诪讜讚讛 讘讗讜转讛 诪诇讜讛 讜讻讚讗讬转讗 讘讛讚讬讗 讘驻专拽 砖讘讜注转 讛注讚讜转 讛讗 讗诐 讻驻专 讘讛 讜谞讜讚注 讝讛 诇注讚讬诐 讗讬谉 专砖讗讬谉 诇讞转讜诐 讘讛 讜讻谉 讗驻讬' 诇讗 谞讜讚注 诇讛诐 讛讜讗讬诇 讜诇讗 谞转讘专专讛 讛诇讜讗转讜 诇讛诐 讗讜 讛讜讚讗转讜 砖诇 讝讛 砖讝讛 谞专讗讛 讻讞讜转诪讬谉 讘砖拽专讜转 讜讛讬讗讱 讛诐 讻讜转讘讬诐 砖驻诇讜谞讬 讞讬讬讘 诇驻诇讜谞讬 讜讛诐 讗讬谉 讬讜讚注讬谉 讘讻讱 讜讬砖 驻讜住拽讬诐 砖讗讬谉 讻讜转讘讬谉 讛专砖讗讛 讘诪诇讜讛 注诇 驻讛 讗注"讙 讚诇讗 讻驻专讬讛 讛讜讗讬诇 讜讗讬 讗驻砖专 诇讛拽谞讜转 讚注讬拽专 讛讚讘专讬诐 砖讘讻诇 诪诇讜讛 讘砖讟专 讻讜转讘讬谉 讗驻讬诇讜 讻驻专 诪驻谞讬 砖讛讬讗 讻驻讬专转 砖注讘讜讚 拽专拽注讜转 讗讘诇 诪诇讜讛 注诇 驻讛 讜讻驻专 讘讛 讗讬谉 讻讜转讘讬谉:



讜讗讞专讜谞讬 讛专讘谞讬诐 讻转讘讜 砖注讻砖讜 谞讛讙讜 诇讻转讜讘 讛专砖讗讛 讜住诪讻讜 诇讜诪专 讗祝 讘诪诇讜讛 砖讛讜讗 讻讜驻专 讻讜转讘讬谉 诇讜 讛专砖讗讛 砖诪"诪 专砖讗讬 讛讜讗 诇讛专砖讜转讜 讜讗诐 讬讜注讬诇 讬讜注讬诇 讜讗诐 诪驻谞讬 砖讛讜讗 谞专讗讛 讻砖拽专讜转 讻讘专 驻住拽谞讜 讘讻转讜讘讜转 诇诪讞讝讬 讻砖拽专讗 诇讗 讞讬讬砖讬谞谉 讗诇讗 砖讬砖 诇驻专砖 讘讻讗谉 砖专讗讜讬 诇讞讜砖 讛讜讗讬诇 讜砖拽专讜转 讝讛 诪讝讬拽 诇讝讛 砖诪讞讝讬拽讬谉 讗讜转讜 讻讙讝诇谉 讜讻谉 讻转讘谞讜 讘诪住讻转 砖讘转 砖讻诇 砖讗驻砖专 诇讬讚注 讗诪转 诇讗 讞讬讬砖讬谞谉 讗讘诇 诪讛 砖诇讗 讬讘讗 诇注讜诇诐 诇讛讬讜转 讛讚讘专 讗诪转讬 讞讬讬砖讬谞谉 讻讬 讛讛讬讗 讚讙讟 驻砖讜讟 讗讬 讬讚注讬转讜 讬讜诪讗 讚拽谞讬转讜 讘讬讛 讜讻讜' 讜讛讗 讚讛讻讗 讚讻讜转讛 讜注讜讚 砖讘讻诇 讛转诇诪讜讚 讗谞讜 诪拽砖讬谉 诪砖诪讜注讛 讝讜 讛讗 讗诪专讬 谞讛专讚注讬 讜讻讜' 讗诇诪讗 讛诇讻转讗 讛讬讗:



讜讙讚讜诇讬 拽讚诪讜谞讬谞讜 驻专砖讜 讘讛 砖诪谉 讛讚讬谉 诇讗 讛讬讛 诇讛诐 诇讻转讜讘 讗祝 讘诪诇讜讛 砖讛诇讜讛 诪讜讚讛 讘讛 讛讜讗讬诇 讜讗讬谞讛 讘注讬谉 讗讞专 砖讗讬谞讛 讘讚讬谉 诪转谞讛 讻诪讜 砖讬转讘讗专 讘讘转专讗 驻专拽 谞讜讞诇讬谉 讘注谞讬谉 讛诇讜讗转讜 讜讗讜转讛 砖诇 讘讻讜专讜转 讻驻拽讚讜谉 讛讬讗 讛讜讗讬诇 讜讗讬谉 诇讜 诇讻讛谉 诇讛讜爪讬讗诐 转讜讱 砖诇砖讬诐 讬讜诐 讜讬砖 砖驻专砖讛 讘诪注诪讚 砖诇砖转诐 讜讻谉 诪注砖讛 专讘 驻驻讗 砖讛拽谞讛 诇砖诪讜讗诇 驻讬专讜砖讜 讘驻拽讚讜谉 讗诇讗 砖诪转拽谞转 讗讞专讜谞讬诐 讻讜转讘讬谉 讜讚谞讬谉 讗祝 讘诪讛 砖讗讬谞讜 诪讜讚讛 砖诇讗 讬讛讗 讻诇 讗讞讚 讜讗讞讚 谞讜讟诇 诪注讜转讬讜 砖诇 讞讘专讜 讜讛讜诇讱 诇讜 诇注讬专 讗讞专转 讜讻谉 讻转讘讜 讙讚讜诇讬 讛诪讞讘专讬诐 讜注诇 讚专讱 讝讛 讗诪专讜 讘讻转讜讘讜转 砖讘注诇 讞讜讘 谞驻专注 砖诇讗 讘驻谞讬讜 讜讗讬谉 讞讜砖砖讬谉 诇砖讜讘专 讻讚讬 砖诇讗 讬讛讗 讻诇 讗讞讚 讜讗讞讚 谞讜讟诇 诪注讜转讬讜 砖诇 讞讘专讜 讜讛讜诇讱 诇讜 诇诪讚讬谞转 讛讬诐:



讜讞讻诪讬 讛专讗砖讜谞讬诐 砖讘拽讟诇讜谞讬讬讗 驻住拽讜 砖讻诇 讛专砖讗讛 讗讬谞讛 讗诇讗 砖诇讬讞讜转 讜讻诪讜 砖讗诪专讜 讘讻讗谉 砖诇讬讞讗 砖讜讜讬讛 诪谉 讛讚讬谉 讻讜转讘讬谉 讛专砖讗讛 讘讻诇 诪讛 砖讬专爪讛 讜讗祝 讘诪讛 砖讻驻专 诇讜 讞讘专讜 诪"诪 讛讜讗 注讜砖讛讜 砖诇讬讞 讜讗诐 讬讝讻讛 讬讝讻讛:



讻诇 砖讗谞讜 讗讜诪专讬谉 砖讗讬谉 讻讜转讘讬谉 讛专砖讗讛 注诇 诪讟诇讟诇讬谉 砖讛讜讗 讻讜驻专 讘讛谉 讻转讘讜 讙讚讜诇讬 讛驻讜住拽讬诐 讘转砖讜讘讜转讬讛诐 砖诇讗 住讜祝 讚讘专 讘砖讻驻专 拽讜讚诐 讻转讬讘转 讛讛专砖讗讛 讗诇讗 讗驻讬诇讜 诇讗 讻驻专 讗诇讗 诇讗讞专 讻转讬讘转 讛讛专砖讗讛 诪"诪 驻住讬诇讗 讜诇讗 注讜讚 讗诇讗 砖讗驻讬诇讜 讛讜讚讛 讘诪拽爪转 讜讻驻专 讘诪拽爪转 讗讬谉 诪砖讘讬注讬谉 讗讜转讜 注诇 诪讛 砖讻驻专 讜讻谉 讗讬谉 讻讜驻讬谉 讗讜转讜 诇讬转谉 诪讛 砖讛讜讚讛 砖讗祝 讛讜讗 讬讻讜诇 诇讜诪专 讗讞专 砖讻驻专转讬 谞转讘讟诇讛 讛讛专砖讗讛 讜诇讗讜 讘注诇 讚讘专讬诐 讚讬讚讬 讗转 讜讬砖 砖讜讗诇讬诐 讜讗诐 讻谉 讛讬讗讱 诪转讞讬讬讘讬诐 讘讛 注讚讬诐 讘砖讘讜注转 讛注讚讜转 注诇 讬讚讬 转讘讬注转 诪讬 砖讘讗 讘讛专砖讗讛 讻诪讜 砖讛转讘讗专 讘驻专拽 砖讘讜注转 讛注讚讜转 讗诐 讘砖讞讬讬讘 诪讜讚讛 讗讬谉 爪讜专讱 诇注讚讜转 讜讗诐 讘砖讻讜驻专 讛专讬 谞转讘讟诇讛 讛讛专砖讗讛 诪砖注转 讛讻驻讬专讛 转讚注 砖讞讻诪讬 讛讚讜专讜转 驻专砖讜讛 讘砖讛砖讘讬注诐 拽讜讚诐 砖讬转讘注 诇讘注诇 讚讬谞讜 讜讻驻专讜 讜讗讞专 讻讱 讛讜讚讛 讛谞转讘注 讜讬砖 诪驻专砖讬诐 砖诇讗 讗诪专讜 诇讗 讻转讘讬谞谉 讗讜专讬讻转讗 讗诪讟诇讟诇讬 讚讻驻专讬讛 讗诇讗 讘砖讗讬谉 讘讛 注讚讬诐 讛讗 讬砖 讘讛 注讚讬诐 讻转讘讬谞谉:



讙讚讜诇讬 讛诪讞讘专讬诐 讻转讘讜 砖讗诐 谞转讞讬讬讘 诇讜 讞讘专讜 砖讘讜注讛 讗讬谉 讬讻讜诇 诇讛专砖讜转 讞讘专讜 注诇讬讜 诇讛砖讘讬注讜 砖讗讬谉 砖诐 讚讘专 砖讬拽谞讛 诇讜 讜讗讬谉 讗讚诐 诪专砖讛 注诇 转讘讬注转 讚讘专讬诐 讗诇讗 注诇 转讘讬注转 诪诪讜谉:



讻诇 砖驻住拽谞讜 诇讚注转 专讗砖讜谉 砖讗讬谉 讻讜转讘讬谉 讘讜 讛专砖讗讛 讗诐 讻转讘讜讛 讗讬谞讛 诪讜注诇转 讜讗讬谉 诪讝拽讬拽讬谉 讗转 讝讛 诇讛砖讬讘 讘讛 讻诇诇 讜讬砖 讗讜诪专讬谉 砖讗诐 谞转谉 注诇 驻讬 讛专砖讗讛 讝讜 诇讗 谞住转诇拽 诪讗讞专讬讜转讜 讜诇讚注转 讝讛 讻诇 砖讗驻砖专 诇讜 诇讜诪专 诇讗讜 讘注诇 讚讘专讬诐 讚讬讚讬 讗转 讻讙讜谉 诪讟诇讟诇讬 讚讻驻专讬讛 讜讻讙讜谉 讗讜专讬讻转讗 砖诇讗 讻转讘 讘讛 讚讜谉 讜讝讻讬 讜讻讜' 讗诐 谞转谞诐 讞讬讬讘 讘讗讞专讬讜转讜 讜讙讚讜诇讬 讛驻讜住拽讬诐 谞专讗讛 讚注转诐 讘讝讛 砖讻诇 砖讗讬谉 诇注讚讬诐 诇讻转讘讜 讻讙讜谉 诪讟诇讟诇讬 讚讻驻专讬讛 讗诐 谞转谞诐 讞讬讬讘 讘讗讞专讬讜转讜 讗讘诇 诪讛 砖讬砖 专砖讜转 诇注讚讬诐 诇讻转讜讘 讻讙讜谉 讛专砖讗讛 砖讗讬谉 讘讛 讚讜谉 讜讝讻讬 讜讻讙讜谉 砖讬诇讜讞 诪注讜转 讘讚讬讜拽谞讬 讗注"驻 砖讗讬谉 讬讻讜诇 诇讻讜驻讜 讗诐 谞转谉 驻讟讜专:



讜讻诇 砖驻住拽谞讜 讘讛 砖讻讜转讘讬谉 诪讝拽讬拽讬谉 讗转 讝讛 诇讘讗 诇讚讬谉 讜讬讻讜诇 讛诪讜专砖讛 诇讛砖讘讬注讜 讗诐 讛讜讗 诪讜讚讛 诪拽爪转 讛讟注谞讛 讗讜 砖讗专 砖讘讜注讜转 讜诪"诪 讗诐 讬砖 砖诐 爪讚讚讬诐 诇讛砖讘讬注 讗转 讛转讜讘注 讜讗讬谉 讛诪讜专砖讛 讬讻讜诇 诇讛砖讘注 讘讬转 讚讬谉 砖讘讗讜转讜 诪拽讜诐 讬砖诇讞讜 诇讘讬转 讚讬谉 砖讘诪拽讜诐 讛转讜讘注 讛专讗砖讜谉 砖讬砖讘讬注讜 讗讜 讬讞专讬诪讜 住转诐 注诇 讗讜转诐 讛讚讘专讬诐:



讚讘专讬诐 讗诇讜 讻诇诐 讘讚讘专讬诐 砖讘注诇 驻讛 砖讗讬谉 诇讛诐 拽谞讬讛 讗诇讗 讘诪注诪讚 砖诇砖转诐 砖讗讬谉 诪讟讘注 谞拽谞讛 讘讞诇讬驻讬谉 讛讗 讗诐 讛讬讛 砖讟专 诪专砖讛 讘讻诇 爪讚 砖讬专爪讛 讜讗讬谉 砖诐 驻拽驻讜拽 讜讗讬谉 爪专讬讻讬诐 诇讟注诐 讻驻讬专转 砖注讘讜讚 拽专拽注讜转 讛讗诪讜专讛 诇诪注诇讛 讜讗诐 专爪讛 诇讬转谉 讗讙讘 拽专拽注 谞讜转谉:



讻诇 砖讻转讘谞讜 讘讜 砖讻讜转讘讬谉 讛专砖讗讛 爪专讬讱 砖讬讻转讜讘 讘讛 讝讬诇 讚讜谉 讜讝讻讬 讜讛谞驻拽 诇谞驻砖讱 讻诇讜诪专 砖讬转讘注 讗讜转讜 注谞讬谉 讻讗诇讜 讛讜讗 砖诇讜 讜砖讬讝讻讛 讘讜 诇注爪诪讜 讜讻诇 砖诇讗 讻转讘 诇讜 讻谉 讛专讬 讝讛 讬讻讜诇 诇讟注讜谉 诇讗讜 讘注诇 讚讘专讬诐 讚讬讚讬 讗转 讜诪"诪 讗诐 讻转讘 讘讛 砖讗诐 讬讝讻讛 讘讛 诪谉 讛讚讬谉 讬讛讗 讛讞爪讬 讗讜 讛砖诇讬砖 讗讜 专讘讬注 砖诇讜 讗讬谞讜 讬讻讜诇 诇讟注讜谉 讻谉 诪转讜讱 砖讛讜讗 讬讜专讚 诇讚讜谉 注诇 讗讜转讜 讞诇拽 讬讜专讚 注诇 讛讻诇 讜讻谉 爪专讬讱 诇讻转讜讘 讘讛 讻诇 讚诪转注谞讬转 诪谉 讚讬谞讗 注诇讬 讻诇讜诪专 讻诇 砖转讝讻讛 讘讚讬谉 讗讜 转讞讜讘 注诇讬 诇拽讘诇 讜诇讗 讗讜讻诇 诇讜诪专 诇转拽讜谞讬 砖讚专转讬讱 讜诇讗 诇注讜讜转讬 砖讗诐 诇讗 讻谉 讗祝 讛诇讛 讗讜诪专 讛讬讗讱 讗讚讜谉 注诪讱 砖讗诐 转讝讻讛 讬讜注讬诇 讜讗诐 转转讞讬讬讘 诇讗 讬讜注讬诇 讜讬砖 诪驻专砖讬诐 讘讚讘专 讝讛 砖讻诇 诪讛 砖讬讜爪讬讗 讘讜 注诇讬讜 诇砖诇诐:



诇讗 讻转讘 诇讜 讻谉 讜诪讞诇 讛诪讜专砖讛 诇谞转讘注 讗讜 讘讻诇讜 讗讜 讘诪拽爪转讜 讗讜 讘砖讘讜注讛 讗讜 谞转驻砖专 注诪讜 讛专讬 讛诪专砖讛 讘讗 讜诪讘讟诇 砖讛专讬 讗讜诪专 诇转拽讜谞讬 砖讚专转讬讱 讜讻讜' 讜讗诐 讻转讘 诇讜 讻谉 讗驻讬诇讜 诪讞诇 诇讜 讛讻诇 诪讞讜诇 讜讻谉 讻转讘讜 讙讚讜诇讬 讛诪讞讘专讬诐:



讝讻讛 讛诪讜专砖讛 讘讚讬谉 讜谞驻专注 诪谉 讛谞转讘注 讜专爪讛 诇讛讞讝讬拽 诪爪讚 讗讜转讛 讛专砖讗讛 砖讻转讘讜 诇讜 砖讬讝讻讛 诇注爪诪讜 讛专讬 讛诪专砖讛 诪讜爪讬讗 讘讚讬讬谞讬谉 诪讬讚讜 砖诪讗讞专 砖讻转讘 诇讜 讻诇 讚诪转注谞讬转 诪谉 讚讬谞讗 讜讻讜' 讛讜专讛 砖讗讬谞讜 讗诇讗 砖诇讬讞讜转 讘注诇诪讗 讜诇讗 注砖讗讜 讘注诇讬诐 注诇讬讛 砖讬讝讻讛 讘讻诇 讜讗祝 诇讗 砖讜转祝 讻讚讬 砖讬讝讻讛 讘讞爪讬 讗诇讗 砖诇讬讞 讙诪讜专 讜讗讬谞讜 讝讜讻讛 讘讻诇讜诐 讜诪"诪 讗诐 诇讗 讻转讘 诇讜 讻诇 讚诪转注谞讬转 诪谉 讚讬谞讗 讜讻讜' 讜讻转讘 诇讜 讝讻讛 诇谞驻砖讱 讛专砖讜转 讘讬讚 讛诪讜专砖讛 诇注讻讘 诇注爪诪讜 讗诇讗 砖讗诐 诇讗 讻转讘 诇讜 讘驻讬专讜砖 讝讻讛 诇注爪诪讱 讗诇讗 讚讘专讬诐 砖讛诐 诪专讗讬诐 讻讱 讻讙讜谉 砖讬讛讗 讬讚讜 讻讬讚讜 讜讻诇 讻讬讜爪讗 讘讝讛 讗讬谞讜 讬讻讜诇 诇注讻讘 讜讛讻诇 诇驻讬 讛谞讜住讞 讜讗祝 讝讛 砖讻转讘谞讜 砖讬讻讜诇 诇注讻讘 讚讜拽讗 讻讙讜谉 砖讛专砖讛 讚专讱 讛拽谞讗讛 讻讙讜谉 砖谞转谞诐 讗讙讘 拽专拽注:



讬砖 诪驻专砖讬诐 讘诪讛 砖讗诪专讜 诇诪讞爪讛 讜讻讜' 砖谞转谉 诇讜 讘诪转谞讛 讙诪讜专讛 诪讞爪讛 讗讜 砖诇讬砖 讗讜 专讘讬注 讜诪讻讬讜谉 砖讬讜专讚 诇讞诇拽讜 讬讜专讚 诇讻诇谉 讘诇讗 讛专砖讗讛 讜谞诪爪讗 砖砖讜转祝 讘讞讜讘 讗讞讚 转讜讘注 讗转 讻诇讜 讜诪"诪 诇讗 讬专讗讛 诇讬 讻谉 砖讛专讬 讗诪专 讗讬 讻转讬讘 讘讛 讻诇讜诪专 讘讗讜转讛 讛专砖讗讛 讗诇诪讗 讗注"驻 砖谞转谉 诇讜 讞诇拽 砖讘讛 爪专讬讱 讛讜讗 诇讛专砖讗讛 诇转讘讬注转 讛砖讗专:



诪讛 砖讻转讘谞讜 砖专砖讗讬 诇讬转谉 专讗讜讬 诇砖讗讜诇 讜讛诇讗 讗讬谉 诪转谞讛 讘诪讛 砖讗讬谉 讬讻讜诇 诇讛拽讚讬砖 讬专讗讛 诇讬 砖讗讬谉 讗讜诪专讬诐 讻诇 诪转谞讛 砖讗诐 讛拽讚讬砖讛 讗讬谞讛 诪拽讜讚砖转 讗讬谞讛 诪转谞讛 讗诇讗 讘砖诇讗 讬讜讻诇 诇讛拽讚讬砖讛 讗祝 讗诐 转讛讗 讘讬讚讜 讛讗 讻诇 砖讬讻讜诇 诇讛拽讚讬砖讛 讗诐 讛讜讗 讘讬讚讜 谞讜转谉 讛讜讗 讝讻讜转 砖讬砖 诇讜 讘讛 讗祝 讘砖讗讬谞讜 讘专砖讜转讜 砖诇讗 谞讗诪专 讘讛拽讚砖 讻谉 讗诇讗 诪讟注诐 讘讬转讜 诪讛 讘讬转讜 讘专砖讜转讜 讜讻讜':



讛住讻讬诪讜 专讜讘 讛讙讗讜谞讬诐 砖诪讗讞专 砖驻住拽谞讜 砖讛诪讜专砖讛 讗讬谞讜 讗诇讗 砖诇讬讞 讗诐 专爪讛 讛诪专砖讛 诇讘讟诇 讛专砖讗转讜 讜诇讛专砖讜转 讗讚诐 讗讞专 注诇讬讛 专砖讗讬 诇讛专砖讜转 讜讗讬谉 讛诪讜专砖讛 诪注讻讘 注诇 讬讚讜 讜诪"诪 讗讬谉 讛谞转讘注 讬讻讜诇 诇讟注讜谉 砖诪讗 讘讟诇 讛诪讜专砖讛 砖诇讬讞讜转讱 砖讛专讬 讝讛 讗讜诪专 诇讜 讛专讬谞讬 诪转驻讬住 诇讱 讛专砖讗转讬 讜讗诐 讛诪驻拽讬讚 讛专砖讛 讗讞专 讛驻住讬讚 讘注爪诪讜 砖讛专讬 诪"诪 注诇 驻讬 讛专砖讗转讜 讗转讛 谞讜转谉 讜讻谉 讻转讘讜 讙讚讜诇讬 讛诪讞讘专讬诐 讗讘诇 讛诪讜专砖讛 注爪诪讜 讗讬谞讜 讬讻讜诇 诇讛专砖讜转 讗讚诐 注诇讬讛 砖讛专讬 讝讛 讗讜诪专 诇讜 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讗诇讗 讗诐 讻谉 讻转讘 诇讜 讘讛专砖讗转讜 讻谉 讜讻谉 讻转讘讜 讙讚讜诇讬 讛驻讜住拽讬诐 讘驻专拽 讛讙讜讝诇:



讻转讘讜 讙讚讜诇讬 讛诪讞讘专讬诐 砖讗诐 讛谞转讘注 讟讜注谉 诇诪讜专砖讛 诇讗 讛讬讜 讚讘专讬诐 诪注讜诇诐 讗诇讗 讬讘讗 讛诪专砖讛 讜讬讟讜诇 诪讜爪讬讗讬谉 讛诪诪讜谉 诪讬讚 讛谞转讘注 讜讬讛讗 诪讜谞讞 讘讘讬转 讚讬谉 注讚 砖讬讘讗 讛诪专砖讛 讜讬讟讜诇 讜讻谉 讻诇 讛讚讘专讬诐 砖转讜诇讛 讛谞转讘注 讘诪专砖讛 讬讚讜谉 注诐 讛诪讜专砖讛 讜讬讛讗 讛诪诪讜谉 诪讜谞讞 注讚 砖讬讘讗 讛诪专砖讛:



谞讜住讞 讛讛专砖讗讛 注诇 驻讬 谞讜住讞 讛讙讗讜谞讬诐 讛专讗砖讜谞讬诐 讻讱 讛讜讗 讬讜讚注讬诐 讗谞讜 注讚讬诐 讞转讜诪讬 诪讟讛 注讚讜转 讘专讜专讛 砖讗诪专 诇谞讜 驻诇讜谞讬 讘专' 驻诇讜谞讬 讛讬讜 注诇讬 注讚讬诐 讜拽谞讜 诪诪谞讬 讘拽谞讬谉 讙诪讜专 讜讻转讘讜 讜讞转诪讜 注诇讬 讘讻诇 诇砖讜谉 砖诇 讝讻讜转 讜转谞讜 诇讜 诇驻诇讜谞讬 讘专' 驻诇讜谞讬 诇讛讬讜转 诇讜 诇专讗讬讛 讜诇讝讻讜转 诪讞诪转 砖专爪讬转讬 讻专爪讜谉 谞驻砖讬 砖诇讗 讘讗讜谞住 讻诇诇 讗诇讗 讘诇讘 砖诇诐 讜讘谞驻砖 讞驻爪讛 讜讘讚注转 砖诇诪讛 讜谞转转讬 诇讜 讗专讘注 讗诪讜转 拽专拽注 讘讞爪专讬 讘诪转谞讛 讙诪讜专讛 讜诪转谞转 驻专讛住讬讗 讜诪转谞转 讘专讬讗 讚诇讗 诇诪讛讚专 讜讗讙讘谉 讛专砖讬转讬 讜诪谞讬转讬 讜讛砖诇讟转讬 驻诇讜谞讬 讛谞讝讻专 注诇 讻诇 讗讜转诐 讛诪讗转讬诐 讚讬谞专讬谉 砖讬砖 诇讬 讗爪诇 驻诇讜谞讬 诪讞诪转 讟注谞讛 讝讜 讗诐 讞讜讘 讗诐 驻拽讚讜谉 讗讜 讘诪讛 砖讛讜讗 砖讬诇讱 驻诇讜谞讬 讝讛 讘讻讞 讛专砖讗讛 讝讜 诇讬诇讱 讜诇转讘讜注 诇驻诇讜谞讬 讻诇 讗讜转诐 讛讚讬谞专讬谉 讜转讛讗 讬讚讜 讻讬讚讬 讜讻讞讜 讻讻讞讬 讜讝讻讜转讜 讻讝讻讜转讬 诇讚讜谉 注诪讜 讜诇讞讜讘 讜诇讝讻讜转 讘讬谉 讘讚讬谞讬 讬砖专讗诇 讘讬谉 讘讚讬谞讬 讗讜诪讜转 讛注讜诇诐 讜讬讚讜谉 讜讬讝讻讛 讜讬讜爪讬讗 诇注爪诪讜 诪转讞转 讬讚讜 讻诇 讗讜转诐 讛讚讬谞专讬谉 讛谞讝讻专讬诐 诇注爪诪讜 讜诇讗 讬讛讗 讻讞 讘讬讚 讛谞驻拽讚 诇讜诪专 诇讗讜 讘注诇 讚讘专讬诐 讚讬讚讬 讗转 讜讻诇 诪讛 砖讬讙讝专讜 注诇讬讜 诪谉 讛讚讬谉 讛谉 讞讜讘讛 讛谉 讝讻讜转 讛谉 拽讘讬注讜转 讝诪谉 讛谉 讚讬谉 讛谉 驻砖专讛 讛讻诇 讬讛讗 砖专讬专 讜诪拽讜讬讬诐 讜讬讛讗 讻讞 讘讬讚讜 诇转讘讜注 讜诇驻讟讜专 诇讛砖讘讬注 讜诇讛讞专讬诐 讜讻诇 诪讛 砖讬专爪讛 讜讻诇 诪讛 砖讬转注谞讛 诪谉 讛讚讬谉 拽讘诇转讬 注诇讬 诪注讻砖讜 讘讬谉 诇讝讻讜转 讘讬谉 诇讞讜讘讛 讜讻诇 讝诪谉 砖讬讙讬注讜 讗讜转谉 讛诪注讜转 讘讬讚 驻诇讜谞讬 讛诪讜专砖讛 讛专讬 讛讜讗 讻讗诇讜 讛转拽讘诇转讬 讜讻讗诇讜 谞诪住专讜 讛诪注讜转 诪讬讚讜 诇讬讚讬 讜讗讞专讬讜转 讜讞讜诪专 砖讟专 讛专砖讗讛 讝讜 拽讘诇转讬 注诇讬 讻讞讜诪专 讻诇 砖讟专讬 讛专砖讗讜转 砖专讬专讜转 讜拽讬讬诪讜转 讙诇讜讬讜转 讜诪驻讜专住诪讜转 讛注砖讜讬讜转 讻转拽讜谉 讞讻诪讬诐 讚诇讗 讻讗住诪讻转讗 讜讚诇讗 讻讟驻住讬 讚砖讟专讬 讜拽谞讬谞讗 诪驻诇讜谞讬 诇驻诇讜谞讬 注诇 讻诇 诪讗讬 讚讻转讬讘 讜诪驻专砖 诇注讬诇讗 讘诪谞讗 讚讻砖专 诇诪拽谞讬讗 讘讬讛 讜诪讛 砖讛讬讛 讘驻谞讬谞讜 讘讬讜诐 驻诇讜谞讬 诇讬专讞 驻诇讜谞讬 砖谞讛 驻诇讜谞讬转 讻转讘谞讜 讜讞转诪谞讜 讜谞转谞谞讜 讘讬讚 驻诇讜谞讬 诇讛讬讜转 讘讬讚讜 诇专讗讬讛 讜诇讝讻讜转:



诪讙讚讜诇讬 讛专讗砖讜谞讬诐 讻转讘讜 砖诪讗讞专 砖驻住拽谞讜 砖讛诪讜专砖讛 讗讬谞讜 讗诇讗 砖诇讬讞 讗讬谉 爪专讬讱 诇讻转讜讘 讝讬诇 讚讜谉 讜讝讻讬 讜讛谞驻拽 诇谞驻砖讱 讜讗讬谉 讝讛 讗讜诪专 诇讗 讘注诇 讚讘专讬诐 讚讬讚讬 讗转 砖砖诇讜讞讜 砖诇 讗讚诐 讻诪讜转讜:



讻诇 诪讛 砖讻转讘讜 讘注谞讬谉 讛专砖讗讛 讛讜讗 砖讛转讜讘注 诪专砖讛 讗转 讞讘专讜 诇讚讜谉 讘砖讘讬诇讜 讗讘诇 谞转讘注 讬砖 讗讜诪专讬诐 砖讗讬谞讜 讬讻讜诇 诇讚讜谉 讘诪讜专砖讛 讗讜 讘讗谞讟诇讬 讜讬砖 讞讜诇拽讬诐 讘讝讜 讜讻讘专 讛专讞讘谞讜 讘讛 讘砖谞讬 砖诇 讻转讜讘讜转 讜讘砖谞讬 砖诇 住谞讛讚专讬谉:



讙讚讜诇讬 讛诪驻专砖讬诐 讻转讘讜 讘谞讬诪讜拽讬讛诐 砖讗祝 讛诪讜讻专 砖讟专 讞讜讘 诇讞讘专讜 讗注"驻 砖讛讜讗 拽讜谞讛 讗转 讛讞讜讘 讗讬谞讜 讬讻讜诇 诇转讘注讜 诪谉 讛诇讜讛 诪驻谞讬 砖讛讜讗 讗讜诪专 诇讜 诇讗 讘注诇 讚讘专讬诐 讚讬讚讬 讗转 砖讛专讬 诇讗 谞砖转注讘讚转讬 诇讱 注讚 砖讬讻转讜讘 诇讜 讘砖讟专 讛诪讻专 诇讱 讜讚讜谉 注诪讜 讜转讜爪讬讗 诇注爪诪讱 讜诪"诪 讚讜拽讗 讘讝诪谉 砖讬砖 谞讻住讬诐 诇诪讜讻专 砖讗讞专讬讜转讜 注诇讬讛诐 讛讗 诇讗讜 讛讻讬 讙讜讘讛 诪讻讞 砖诪讜注转 诪谞讬谉 诇谞讜砖讛 讘讞讘专讜 讜讻讜' 讜讻谉 讗诐 讻转讘 讛诇讜讛 诇诪讜讻专 诇讱 讜诇讻诇 讛讘讗讬诐 诪讻讞讱 讙讜讘讛:



讛诪砖谞讛 讛砖诇讬砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛砖谞讬 讙诐 讻谉 讗讬讝讜 住讘讛 讗讬谞讛 驻讜讟专转 讗注"驻 砖讛讬讗 讻讚讗讬 诇讞讜砖 讜诇讜诪专 砖转驻讟讜专 讜讗诪专 注诇 讝讛 讙谞讘 注诇 驻讬 砖谞讬诐 讜讟讘讞 讜诪讻专 注诇 驻讬讛诐 专"诇 砖讗讜转诐 注讚讬诐 讘注爪诪诐 砖讛注讬讚讜 注诇 讛讙谞讘讛 讛诐 讛注讬讚讜 注诇 讛讟讘讬讞讛 诪砖诇诐 注诇 驻讬讛诐 讜讗讬谉 爪专讬讱 诇讜诪专 讝讜 砖谞讙诪专 讛注讚讜转 注诇 驻讬讛诐 砖讛专讬 专讗讜 讻诇 讛诪注砖讛 讗诇讗 讗驻讬诇讜 诇讗 讛注讬讚讜 讛专讗砖讜谞讬诐 注诇 讛讟讘讬讞讛 讗诇讗 砖谞讬诐 讗讞专讬诐 砖诇讗 讛注讬讚讜 注诇 讛讙谞讘讛 讗诇讗 砖砖诪注讜 诪谉 讛专讗砖讜谞讬诐 砖讙谞讘讛 讜讗讞专 讻讱 专讗讜 讛诐 讛讟讘讬讞讛 讜讛注讬讚讜 注诇讬讛 诪砖诇诐 注诇 驻讬讛诐 讜讗注"驻 砖讛转讜专讛 讗诪专讛 讬拽讜诐 讚讘专 讜诇讗 讞爪讬 讚讘专 讜讝讛 讞爪讬 讚讘专 讛讜讗 砖讗讬谉 注讚讜转 讛讟讘讬讞讛 讻诇讜诐 讘诇讗 注讚讜转 讛讙谞讘讛 诪"诪 讛讜讗讬诇 讜注讚讬 讛讙谞讘讛 讗讬谉 爪专讬讻讬谉 诇注讚讬 讟讘讬讞讛 讗祝 讛讟讘讬讞讛 讗讬谞讛 谞拽专讗转 讞爪讬 讚讘专:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讜诇注谞讬谉 驻住拽 讛诇讻讛 讻转讘 讛专讘 讛诪讗讬专讬 讝"诇 讜讝讛 诇砖讜谞讜 讬砖 诪驻专砖讬诐 讚讜拽讗 讙讝诇 讜讻讬讜爪讗 讘讜 砖诪住专讘 讘讜 诇讬转谉 讜讻谉 讛讚讬谉 讘诪诇讜讛 砖讛讜讗 讻讜驻专讛 讗讜 诪注讻讘讛 诪讗讬讝讛 住讬讘讛 讜讗讬谞讜 专讜爪讛 诇讬转谉 讗讘诇 讚讘专 砖讗讬谉 诪住专讘 诇讬转谉 讻讙讜谉 诪诇讜讛 讜讛讜讗 诪讜讚讛 讘讛 专砖讗讬 诇讛拽讚讬砖讛. 讜讙讚讜诇讬 讛驻讜住拽讬诐 驻讬专砖讜讛 讗祝 讘诪诇讜讛 砖讗讬谞讜 讻讜驻专讛. 讜谞专讗讛 讟注诐 诇讚讘专讬讛诐 诪驻谞讬 砖诇讛讜爪讗讛 谞讬转谞讛 讜讗讬谉 诪拽讜诐 诇讛拽讚砖 砖讬讞讜诇. 讜专讗讬讛 诇讚讘专讬讛诐 砖讛专讬 讗诪专讜 诇诪讟讛 诇讗 讻转讘讬谞谉 讗讜专讻转讗 讗诪讟诇讟诇讬 讻诪讜 砖讬转讘讗专 讜驻讬专砖讜 讘讛 讛讟注诐 讛讗 讚讙讝诇 讜诇讗 谞转讬讗砖讜 讛讘注诇讬诐 讜讻讜' 讗诇诪讗 讻诇 砖讗讬谞讜 讘专砖讜转讜 讗讬谞讜 讬讻讜诇 诇讛拽讚讬砖 讜讗祝 注诇 驻讬 砖讞讝专讜 讘讛 诇诪讟讛 讜讗诪专讜 讚讜拽讗 诪讟诇讟诇讬诐 砖讛讜讗 讻讜驻专 讛讜讗 砖讗讬谉 讻讜转讘讬谉 讛专砖讗讛 讗祝 诪讝讜 讬砖 专讗讬讛 砖讛专讬 讘讝讜 诇讗 讘讗讜 讘讛 诪讟注诐 讙讝诇 讜诇讗 谞转讬讬讗砖讜 讜讻讜' 砖讝讜 讗祝 讘砖讗讬谞讜 讻讜驻专 讛讜讗 讗诇讗 诪讟注诐 诪讞讝讬 讻砖拽专讗 讻诪讜 砖讬转讘讗专 讜讚讞讜 诪诪谞讛 讟注诐 讙讝诇 讜诇讗 谞转讬讗砖讜 讛讘注诇讬诐 诪驻谞讬 砖讗讬谉 讝讜 讚讜诪讛 诇讝讜 讗祝 注诇 驻讬 砖讗讬谉 讬讻讜诇 诇讛拽讚讬砖 讬讻讜诇 讛讜讗 诇讛专砖讜转 砖讛专讬 讘诪讟诇讟诇讬诐 砖讛讜讗 讻讜驻专 诇讗 讗诪专讜 砖诇讗 诇讛专砖讜转 讗诇讗 诪讟注诐 诪讞讝讬 讻砖拽专讗 讻诪讜 砖讬转讘讗专. 讜讘拽专拽注 讗祝 注诇 驻讬 砖讗讬谞讜 诪讜讞讝拽 讘讜 讻诇 砖讬讻讜诇 诇讛讜爪讬讗讜 讘讚讬讬谞讬诐 讞诇 注诇讬讜 砖诐 讛拽讚砖. 讜讘驻拽讚讜谉 诪讬讛讗 讻诇 砖讛讜讗 诪讜讚讛 诇讜 讬专讗讛 砖讛讜讗 专砖讗讬 诇讛拽讚讬砖 砖讘专砖讜转讜 讛讜讗 讜讻谉 讘讻诇 讚讘专 砖诇讗 谞讬转谉 诇讛讜爪讗讛 讻讙讜谉 讻诇讬诐 讛讜讗讬诇 讜诪讜讚讛 讘讛诐. 讜讬砖 讞讜诇拽讬诐 讘讝讜 诪诪讛 砖讗诪专讜 诇诪讟讛 诇讗 讻转讘讬谞谉 讗讜专讻转讗 讗诪讟诇讟诇讬 讜诪驻专砖讬诐 讗讜转讛 讗祝 讘讻诇讬诐 砖讛谉 讘注讬谉 讜讗讬谉 讚讘专讬讛诐 谞专讗讬谉 讻诇诇 砖讛专讬 讘驻专拽 讛住驻讬谞讛 讗诪专讜 讛讛讜讗 讚讗讬讬转讬 拽专讬 诇驻讜诐 谞讛专讗 讜讻讜' 注讚 拽诐 诪专讬讛 讜讗拽讚砖讬谞讛讜 讜驻讬专砖讜 讘讛 讚讗讬 诇讗 拽讬爪讬 讚诪讬讬讛讜 讛专讬 讛谉 拽讚讜砖讜转 讜讟注诐 讛讚讘专 诪驻谞讬 砖讛诐 讘讬讚诐 讻驻拽讚讜谉 讚诇讗 讻驻专讬讛. 讝讛 砖讻转讘谞讜 讘诪诇讜讛 砖讗讬谞讜 讬讻讜诇 诇讛拽讚讬砖讛 讬砖 诪驻专砖讬诐 讘讛 讗驻讬诇讜 诪诇讜讛 讘砖讟专 讜诪驻谞讬 砖诪谉 讛转讜专讛 讗祝 诇讬转谞讛 讜诇诪讻专讛 讗讬谞讜 讬讻讜诇 砖诪讻讬专转 砖讟专讜转 讚专讘谞谉 讛讬讗. 讜讘讚注转 讙讚讜诇讬 讛驻讜住拽讬诐 讜讗祝 诇讚注转 讗讞专讜谞讬 讛专讘谞讬诐 砖讻转讘讜 砖诪讻讬专转 砖讟专讜转 讚讗讜专讬讬转讗 诪讻诇 诪拽讜诐 讗讬谞讛 讘专砖讜转讜. 讜讚讘专讬诐 讗诇讛 讻诇诐 讚讜拽讗 讘讛拽讚砖 住转诐 砖讛讜讗 诇讘讚拽 讛讘讬转 讗讘诇 讛拽讚砖 注谞讬讬诐 讞诇 注诇 讛讻诇 砖讝讛 讛讜讗 讻谞讜转谉 讗讜 诪讜讻专 诇讛讚讬讜讟 讗诇讗 砖讬专讗讛 砖爪专讬讱 砖讬拽讚讬砖 讛谉 讜砖注讘讜讚诐 注诇 讛讚专讱 砖爪专讬讱 讘谞转讬谞讛 讜诪讻讬专讛 讜讗诐 讛拽讚讬砖 谞讻住讬讜 讜讬砖 砖诐 砖讟专讜转 讬专讗讛 砖讗讬谞讜 爪专讬讱 砖讗祝 讛砖注讘讜讚 讘讻诇诇 讛谞讻住讬诐 讛讜讗 讜讬砖 讞讜诇拽讬谉 讘讝讜. 注"讻 诇砖讜谞讜. 


讜讻转讘 讛专"诪 诪住专拽住讟讛 讝"诇 讜讝"诇 讙讝诇 诪讟诇讟诇讬诐 讜诇讗 谞转讬讗砖讜 讛讘注诇讬诐 砖谞讬讛诐 讗讬谞诐 讬讻讜诇讬诐 诇讛拽讚讬砖 讗祝 注诇 驻讬 砖讬讻讜诇 讝讛 诇讛讜爪讬讗谉 诪诪谞讜 讘讚讬讬谞讬诐 讝讛 诇驻讬 砖讗讬谞讜 砖诇讜 讜讝讛 讜讻讜'. 谞转讬讬讗砖讜 讘注诇讬讜 拽讚讜砖 讗诐 讛拽讚讬砖讜 讛讙讝诇谉 讚讛讗 拽谞讬讬讛 讛拽讚砖 讘讬讗讜砖 讜砖讬谞讜讬 专砖讜转 讜讗讬 拽专拽注 讙讝诇 诪讬谞讬讛 讜诇讗 谞转讬讗砖讜 讛讘注诇讬诐 讜讬讻讜诇 诇讛讜爪讬讗讛 讘讚讬讬谞讬诐 讗诐 讛拽讚讬砖讛 谞讙讝诇 拽讚讜砖讛 讜讙讝诇谉 讗讬谞讜 讬讻讜诇 诇讛拽讚讬砖 讗祝 注诇 驻讬 砖谞转讬讗砖讜 讛讘注诇讬诐 讗诇讗 讗诐 讻谉 讙讘讬讛 谞讙讝诇 诇讙讝诇谉 讚讛讗 拽讬讬诪讗 诇谉 拽专拽注 讗讬谞讛 谞讙讝诇转 讜爪专讬讱 注讬讜谉. 注"讻 诇砖讜谞讜.


讗讬讻讗 讚讗诪专讬 讗诪专讬 谞讛专讚注讬 诇讗 讻转讘讬谞谉 讗讜专讻转讗 讗诪讟诇讟诇讬 讚讻驻专讬讛. 讜讗"转 诪讗讬 谞驻拽讗 讘讬谉 诇讬砖谞讗 拽诪讗 诇诇讬砖谞讗 讘转专讗. 讻讘专 讻转讘转讬 诇诪注诇讛 讚谞驻拽讗 诪讬谞讛 诇诪诇讜讛 讘砖讟专 诇诇讬砖谞讗 拽诪讗 诇注讜诇诐 诇讗 讻转讘讬谞谉 讗诇讗 讘讚讘专 砖讛讜讗 讘专砖讜转讜 诪诪砖 讜讬讻讜诇 诇讛拽讚讬砖讜 讻驻拽讚讜谉 讜诪诇讜讛 讗驻讬诇讜 讘砖讟专 讗讬 讗驻砖专 诇讛拽讚讬砖讛 砖讗讬谞讛 讘专砖讜转讜 讜讗驻讬诇讜 诇诪讻专讛 讜诇讬转谞讛 讗讬 讗驻砖专 讚讘专 转讜专讛 讻讚讘专讬 讛专讘 讗诇驻住讬 讝"诇 讜讗祝 注诇 驻讬 砖讬讻讜诇 诇诪讻专讛 诪讚专讘谞谉 住讘专讬 诇诇讬砖谞讗 拽诪讗 讚讻讬讜谉 讚讗讬谞讛 讛拽谞讗讛 讙诪讜专讛 砖讛诪专砖讛 讬讻讜诇 诇讛讜爪讬讗 诪讬讚讬 讛诪讜专砖讛 讜讗驻讬诇讜 转驻住 讜讻讚专讘 讗住讬 讗讬谉 讻讜转讘讬谉 注诇讬讛 讛专砖讗讛 砖讗讬谉 讻讜转讘讬诐 讗诇讗 讘诪讛 砖讛讜讗 讘专砖讜转讜 诪诪砖 讻驻拽讚讜谉 讜诇讗 讻驻专讬讛 砖讗诐 专讜爪讛 诇讛拽讚讬砖 诪拽讚讬砖 讜讗诇讜 诇诇讬砖谞讗 讘转专讗 讻讜转讘讬谉 注诇 诪诇讜讛 讘砖讟专 讜讛讜讗 讚诇讗 讻驻专讬讛 讜讗讬 谞诪讬 讗驻讬诇讜 讻驻专讬讛 讜讛讜讗 砖谞转拽讬讬诐 讛砖讟专 讘讞讜转诪讬讜 讘讚专讱 砖讛讜讗 讬讻讜诇 诇讛拽谞讜转讜 讜讗祝 注诇 驻讬 砖讗讬谞讜 讬讻讜诇 诇讛拽讚讬砖讜 讚诪讻诇 诪拽讜诐 诇讗 诪讞讝讬 讻砖讬拽专讗. 讜讗诐 转讗诪专 讗诪讗讬 谞拽讟 诇讛 诪转谞讬转讬谉 讚砖讘讜注转 讛注讚讜转 讘讗讬砖 驻诇讜谞讬 讻讛谉 诇讬转谞讬 砖讬砖 诇讜 诪诇讜讛 注诇 驻讛 讗讜 讙讝诇 讘讬讚 驻诇讜谞讬. 讛讗 诇讬转讗 讚讻讬讜谉 讚讗讬讻讗 讘转讘讬注转 诪诪讜谉 爪讚讚讬谉 讛专讘讛 砖讗诐 讘讗 讘讛专砖讗讛 讜讻驻专讜 讞讬讬讘讬谉 谞讬讞讗 诇讬讛 讟驻讬 诇诪讬转谞讬 诪讬讚讬 讚诇讗 讗驻砖专 诇讘讗 讘讜 诇讬讚讬 讞讬讜讘 拽专讘谉 砖讘讜注讛 诇注讜诇诐. 讜转讚注 诇讱 诇诇讬砖谞讗 拽诪讗 讚谞讛专讚注讬 讛讗 讛讜讛 讗驻砖专 诇诪讬转谞讬讬讛 讘讻诇 转讘讬注转 诪诪讜谉 讘讬谉 讘砖讟专 讘讬谉 讘注诇 驻讛 讞讜抓 诪驻拽讚讜谉 诇讘讚 讜诇讗 讻驻专讬讛 拽讜讚诐 转讘讬注转 讛讛专砖讗讛 讜讗诐 讻谉 转讬拽砖讬 诇讛讜 讗诪讗讬 转谞讬讬讛 讘讗讜诪专 讗讬砖 驻诇讜谞讬 讻讛谉 讜诪砖讜诐 讚诇诇讬砖谞讗 讘转专讗 诪砖讻讞 诇讛 讟驻讬 转讘讬注转 诪诪讜谉 讘讛专砖讗讛 诪诇诇讬砖谞讗 拽诪讗 谞讚讜 讛转诐 诪诇讬砖谞讗 拽诪讗 讜驻讬专砖讜讛 讻诇讬砖谞讗 讘转专讗. 讜注讜讚 讚诪砖讜诐 讚拽讬讬诪讗 诇谉 讻诇讬砖谞讗 讚拽讜砖讟讗 讜讻诪讜 砖讻转讘转讬 诇诪注诇讛. 讜讛讛讬讗 讚专讘 驻驻讗 讚讗讬谉 诇讘讻讜专 拽讜讚诐 讞诇讜拽讛 诇讬讻讗 诪讬谞讛 专讗讬讛 讻诇诇 诪砖讜诐 讚专讘 驻驻讗 讻讬 讗诪专 讛转诐 讗讬谉 诇讘讻讜专 拽讜讚诐 讞诇讜拽讛 诇讗讜 诪砖讜诐 讚谞驻砖讬讛 讗诪专讛 讜诇讗讜 诪砖讜诐 讚砖诪注讛 诪专讘讗 专讘讬讛 讘驻讬专讜砖 讗诇讗 诪讻诇诇讗 讚讛讛讜讗 诪注砖讛 讚讘讻讜专 讚讗讝诇 讜讝讘讬谉 讘谞讻住讬 讚讬讚讬讛 讜讘谞讻住讬 讚驻砖讜讟 讜讗转讜 诇拽诪讬讛 讚专讘讗 讜讗诪专 诇讗 注砖讛 讜诇讗 讻诇讜诐 讜住讘专 专讘 驻驻讗 讚诇讗 注砖讛 讜诇讗 讻诇讜诐 讘讻诇讛讜 拽讗诪专 讜讛砖转讗 讚砖诪注 诪专讘讗 讚讻转讘讜 讛专砖讗讛 讝讛 诇讝讞 讛讻讬专 砖讟注讛 讘讚专讘讗 讜诇讗 注砖讛 讜诇讗 讻诇讜诐 讘驻诇讙讗 拽讗诪专 讚讬砖 诇讘讻讜专 拽讜讚诐 讞诇讜拽讛 讜讗驻讬诇讜 转诪爪讬 诇讜诪专 讚专讘 驻驻讗 住讘专 诪注讬拽专讗 讚讗讬谉 诇讘讻讜专 拽讜讚诐 讞诇讜拽讛 讛砖转讗 讛讚专 讘讬讛 诪讚讚专砖 专讘讗 讜诪讚专讘讬 讬谞讗讬 讚讗诪专讜 讚讻转讘讬谞谉 讛专砖讗讛 讗诇诪讗 讬砖 诇讘讻讜专 拽讜讚诐 讞诇讜拽讛 讜讻谉 讛讬诇讻转讗 讜讻讚讗诪专讬谞谉 讛转诐 讜讛讬诇讻转讗 讬砖 诇讘讻讜专 拽讜讚诐 讞诇讜拽讛. 讜诪讬讛讜 注讜讚 讬砖 诇讚拽讚拽 诇驻讬 诪讛 砖谞诪爪讗 诇专讘 讗诇驻住讬 讝"诇 讘转砖讜讘讜转讬讜 砖讛讜讗 讝"诇 讻转讘 讚讛讗 讚讗诪专讬谞谉 讚诇讗 讻转讘讬谞谉 讗讜专讻转讗 讗诪讟诇讟诇讬 讚讻驻专讬讛 诇讗讜 讚讜拽讗 讚讻驻专讬讛 拽讜讚诐 讻转讬讘转 讛讗讜专讻转讗 讗诇讗 讻诇 讚讻驻专讬讛 讘讬谉 拽讜讚诐 讻转讬讘讛 讘讬谉 诇讗讞专 讻转讬讘转 讛讗讜专讻转讗 驻住讜诇讛 讛讬讗 讜讗讬讘讟讬诇讛 诇讛 诪砖注转 讻驻讬专讛 讜诇讗 讚讬讬谞讬谞谉 讘讛 讻诇 注讬拽专 讜诇讗 注讜讚 讗诇讗 讗驻讬诇讜 讛讜讚讛 讘诪拽爪转 讜讻驻专 讘诪拽爪转 讗讬谉 诪砖讘讬注讬谉 讗讜转讜 注诇 诪讛 砖讻驻专 讜讗驻讬诇讜 诪讛 砖讛讜讚讛 讗讬谞讜 谞讜转谉 诇讜 诪驻谞讬 砖讬讻讜诇 诇讜诪专 诇讗讞专 砖讻驻专转讬 讘讛 谞转讘讟诇讛 讛讛专砖讗讛 讜诇讗讜 讘注诇 讚讘专讬诐 讚讬讚讬 讗转 讗诇讜 讚讘专讬 讛专讘 讝"诇. 讜转讬诪讛 讛讜讗 讚讗诐 讻谉 讛讬讻讬 诪砖讻讞转 转讜 诇讛讛讬讗 砖诪注转讗 讚砖讘讜注转 讛注讚讜转 讜诇诪讛 讬转讞讬讬讘讜 注讚讬诐 讗诇讛 讘讻驻讬专转谉 讚讛讬讻讬 讚诪讬 讗讬 讻砖讞讬讬讘 诪讜讚讛 注讚讜转 诇诪讛 诇讬 讜讗驻讬诇讜 讗讬谞讜 诪讜讚讛 讗讬 诪诇讜讛 讘砖讟专 诪拽讜讬讬诐 讛讜讗 讜砖讟专讜 讘讬讚 讝讛 讗驻讬诇讜 讻讜驻专讜 讗讬谞诐 讞讬讬讘讬谉 讚讻驻讬专转 讚讘专讬诐 讘注诇诪讗 讛讬讗 讚讛讜讛 诇讬讛 讻讛讬讜 诇讜 砖转讬 讻转讬 注讚讬诐 砖讗诐 讻驻专讛 讛讗讞转 驻讟讜专讛 砖讛专讬 诪转拽讬讬诪转 注讚讜转 讘讻转 砖谞讬讬讛 讜讛讻讬 谞诪讬 诇讗 砖谞讗 讛讜讗讬诇 讜砖讟专讜 讘讬讚讜 砖诇 讝讛. 讛专砖讘"讗 讝"诇.
讜讛专讘 讛诪讗讬专讬 讝"诇 讻转讘 砖讙讚讜诇讬 讛讚讜专讜转 讛注诪讬讚讜讛 讻砖讛砖讘讬注诐 拽讜讚诐 砖讬转讘注谞讜 诇讘注诇 讚讬谞讜 讜讻驻专讜 讜讗讞专 讻讱 讛讜讚讛 讛谞转讘注. 注"讻.
注讜讚 讻转讘 讛专砖讘"讗 讝"诇 讜讝"诇 讜讛专诪讘"谉 讝"诇 转讬专抓 诇讛注诪讬讚 讚讘专讬 讛专讘 讝"诇 讚讻讬 讗诪专讬谞谉 诇讗 讻转讘讬谞谉 讗讜专讻转讗 讗诪讟诇讟诇讬 讚讻驻专讬讛 讛谞讬 诪讬诇讬 讛讬讻讗 讚诇讬讻讗 注讚讬诐 讗讘诇 讗讬讻讗 注讚讬诐 讜专讗讛 讗祝 注诇 驻讬 砖讛诇讛 讻讜驻专 讗讬 谞诪讬 诇讗 专讗讛 讜讛诇讛 讟讜注谉 诇讗 讛讬讜 讚讘专讬诐 诪注讜诇诐 讜讻诇 砖讻谉 讘诪诪讜谉 砖讬砖 注诇讬讜 砖讟专 讚讻讬讜谉 砖注诇 驻讬 注讚讬诐 讬转讞讬讬讘 讗讜转讜 诪诪讜谉 诇讗 诪讘讟诇讗 讛讛讬讗 讗讜专讻转讗 诪砖讜诐 讚诇讗 诪讞讝讬 讻砖讬拽专讗 讚讛讗 讗讬讻讗 注讚讬诐 讚拽讜砖讟讗 拽讗诪专. 讗诇讜 讚讘专讬 讛专讘 讝"诇. 讜专爪讛 诇讜诪专 砖讬砖 诇谞讜 诇讛注诪讬讚 讗讜转讛 砖诪讜注讛 讘讗讞讚 诪注谞讬讬谞讬诐 讗诇讛. 讜讗谞讬 讗讜诪专 讻讬 诪讛 砖讻转讘 讛专讘 砖讬砖 诇讜 诇讛注诪讬讚 讘讗讜诪专 诇讗 诇讜讬转讬 注诇 讛讚专讱 讛专讗砖讜谉 砖讻转讘谞讜 砖讻讜转讘讬谉 讛专砖讗讛 讗驻讬诇讜 注诇 诪诇讜讛 注诇 驻讛 讜讻讘专 讻转讘转讬 砖讗讬谞讜 谞专讗讛 讻谉 讜讻谉 讗讬 讗驻砖专 诇讛注诪讬讚讛 讘讘讗 讘讛专砖讗讛 注诇 诪诇讜讛 讘砖讟专 诪拽讜讬讬诐 讘砖转讘注 讜讗诪专 驻专注转讬 讜拽讬讬诪讗 诇谉 诪讜讚讛 讘砖讟专 砖讻转讘讜 爪专讬讱 诇拽讬讬诪讜 讜讗讬转谞讛讜 诇住讛讚讬 讜讗诇讜 讗转讜 讜讗住讛讬讚讜 讛讜讬讗 讛讛讬讗 讗讜专讻转讗 砖专讬专讗 诇诇讬砖谞讗 讘转专讗 讚讻诇 讻讬 讛讗 讻转讘讬谞谉 讜讻讬 拽讗 讻驻专讬讛 讘诪诪讜谞讗 讻驻专讬讛 讚讛讗 讻诇 讚讻驻专讬讛 讗讬 讛讜讗讬 讘讟讬诇讗 诇讛专砖讗讛 讜讞讬讬讘讬谉 讚讻讜诇讛 诪讬诇转讗 讚诪诪讜谞讗 讗驻讜诪讬讬讛讜 讛讬讗 讗讘诇 诇诇讬砖谞讗 拽诪讗 驻讟讬专讬 讚讛讗 诇讗 讻转讘讬谞谉 讗诇讗 讘诪讬讚讬 讚讗驻砖专 诇讛拽讚讬砖讜. 注讜讚 讬砖 诇讛注诪讬讚讛 讘讙讝讬诇讛 拽讬讬诪转 讜讗讬讻讗 注讚讬诐 讜专讗讛 讚讛讗 讙讝讬诇讛 讞讜讝专转 讛讬讗 讘注讬谞讛 讜诇诇讬砖谞讗 拽诪讗 诇讗 讻转讘讬谞谉 讚讻诇 讚诇讗 诪爪讬 诪拽讚讬砖 诇讗 讻转讘讬谞谉 诇诇讬砖谞讗 拽诪讗 讜诇诇讬砖谞讗 讘转专讗 讻转讘讬谞谉 讚讻诇 讚诇讗 讻驻专讬讛 讜讛讜讗 讘注讬谞讛 讜讗讬 谞诪讬 诪爪讬 讻驻专 讻讙讜谉 讚诇讬讻讗 注讚讬诐 讜专讗讛 讗讬讘注讬 诪拽谞讬 诇讛 讗讙讘 讗专注讗 讚讘专砖讜转讬讛 拽讬讬诪讗 讚讛讗 讛讚专讗 讘注讬谞讛 讗诇讗 讚诇讗 诪爪讬 诪拽讚讬砖 讚讙讝讬专转 讛讻转讜讘 讻讚注转 专讘讬 讬讜讞谞谉 讜讻讚讚讬讬拽 拽专讗 讗讬砖 讻讬 讬拽讚讬砖 讗转 讘讬转讜 拽讜讚砖 诪讛 讘讬转讜 讘专砖讜转讜 讜讻讜' 讜诪讻诇 诪拽讜诐 诪爪讬 诪拽谞讛 诇讛. 讜转讚注 讚讛讗 诇诪讗谉 讚讗诪专 诪诇讜讛 诇讗讜 诇讛讜爪讗讛 谞讬转谞讛 讘专砖讜转讜 讚诪诇讜讛 拽讬讬诪讗 讜讗诐 拽讚砖 讘讛 讗转 讛讗砖讛 诪拽讜讚砖转 谞转谞讛 讘诪讻专 拽谞讗讜 讜讻讚转谞讬讗 讜砖讜讬谉 讘诪讻专 砖讝讛 拽谞讗讜 讜讻讚讗讬转讗 讘拽讚讜砖讬谉. 讻谉 谞专讗讛 诇讬.

讻诇 砖驻住拽谞讜 诇讚注转 诪讬 砖讗讜诪专 砖讗讬谉 讻讜转讘讬谉 讛专砖讗讛 讗诐 讻转讘讜讛 讗讬谞讛 诪讜注诇转 讜讗讬谉 诪讝拽讬拽讬谉 讗转 讝讛 诇讛砖讬讘 讘讛 讻诇诇. 讜讬砖 讗讜诪专讬诐 砖讗诐 谞转谉 注诇 驻讬 讛专砖讗讛 讝讜 诇讗 谞住转诇拽 诪讗讞专讬讜转讜 讜诇讚注转 讝讛 讻诇 砖讗驻砖专 诇讜 诇讜诪专 诇讗讜 讘注诇 讚讘专讬诐 讚讬讚讬 讗转 讻讙讜谉 诪讟诇讟诇讬 讚讻驻专讬讛 讜讻讙讜谉 讗讜专讻转讗 讚诇讗 谞讻转讘 讘讜 讚讜谉 讜讝讻讬 讜讻讜' 讗诐 谞转谞诐 讞讬讬讘 讘讗讞专讬讜转谉. 讜讙讚讜诇讬 讛驻讜住拽讬诐 谞专讗讛 讚注转诐 讘讝讛 砖讻诇 砖讗讬谉 诇注讚讬诐 诇讻转讘讜 讻讙讜谉 诪讟诇讟诇讬谉 讚讻驻专讬讛 讗诐 谞转谞诐 讞讬讬讘 讘讗讞专讬讜转谉 讗讘诇 诪讛 砖讬砖 诇注讚讬诐 专砖讜转 诇讻转讜讘 讻讙讜谉 讛专砖讗讛 砖讗讬谉 讘讛 讚讜谉 讜讝讻讛 讜讻讙讜谉 砖讬诇讜讞 诪注讜转 讘讚讬讜拽谞讬 讗祝 注诇 驻讬 砖讗讬谉 讬讻讜诇 诇讻讜驻讜 讗诐 谞转谉 驻讟讜专. 讜讻诇 砖讻转讘谞讜 讘讛 砖讻讜转讘讬谉 诪讝拽讬拽讬谉 讗转 讝讛 诇讘讗 诇讚讬谉 讜讬讻讜诇 讛诪讜专砖讛 诇讛砖讘讬注讜 讗诐 讛讜讗 诪讜讚讛 诪拽爪转 讛讟注谞讛 讗讜 砖讗专 砖讘讜注讜转 讜诪讻诇 诪拽讜诐 讗诐 讬砖 爪讚讚讬谉 砖诐 诇讛砖讘讬注 讗转 讛转讜讘注 讜讗讬谉 讛诪讜专砖讛 讬讻讜诇 诇讬砖讘注 讘讬转 讚讬谉 砖讘讗讜转讜 诪拽讜诐 讬砖诇讞讜 诇讘讬转 讚讬谉 砖讘诪拽讜诐 讛转讜讘注 讛专讗砖讜谉 砖讬砖讘讬注讜 讗讜 讬讞专讬诪讜 住转诐 注诇 讗讜转诐 讛讚讘专讬诐. 讝讻讛 讛诪讜专砖讛 讘讚讬谉 讜谞驻专注 诪谉 讛谞转讘注 讜专爪讛 诇讛讞讝讬拽 诪爪讚 讗讜转讛 讛专砖讗讛 砖讻转讘讜 诇讜 砖讬讝讻讛 诇注爪诪讜 讛专讬 讛诪专砖讛 诪讜爪讬讗 讘讚讬讬谞讬诐 诪讬讚讜 砖诪讗讞专 砖讻转讘 诇讜 讻诇 讚诪转注谞讬转 诪谉 讚讬谞讗 讜讻讜' 讛讜专讛 砖讗讬谞讜 讗诇讗 砖诇讬讞讜转 讘注诇诪讗 讜讗讬谞讜 讝讜讻讛 讘讻诇讜诐 讜诪讻诇 诪拽讜诐 讗诐 诇讗 讻转讘 诇讜 讻诇 讚诪转注谞讬转 讜讻讜' 讜讻转讘 诇讜 讝讻讛 诇谞驻砖讱 讗诇讗 砖讛讚讘专讬诐 诪专讗讬诐 讻讱 讻讙讜谉 砖讬讛讗 讬讚讜 讻讬讚讜 讜讻诇 讻讬讜爪讗 讘讝讛 讗讬谞讜 讬讻讜诇 诇注讻讘 讜讛讻诇 诇驻讬 讛谞讜住讞. 讜讗祝 讝讛 砖讻转讘谞讜 砖讬讻讜诇 诇注讻讘 讚讜拽讗 讻讙讜谉 砖讛专砖讛 讚专讱 讛拽谞讗讛 讻讙讜谉 砖谞转谞诐 讗讙讘 拽专拽注. 讬砖 诪驻专砖讬诐 讘诪讛 砖讗诪专讜 诇诪讞爪讛 讜讻讜' 砖谞转谉 诇讜 讘诪转谞讛 讙诪讜专讛 诪讞爪讛 讗讜 砖诇讬砖 讗讜 专讘讬注 讜诪讻讬讜谉 砖讬讜专讚 诇讞诇拽讜 讬讜专讚 诇讻诇谉 讘诇讗 讛专砖讗讛 讜谞诪爪讗 砖砖讜转祝 讘讞讜讘 讗讞讚 转讜讘注 讗转 讻诇讜. 诪讻诇 诪拽讜诐 诇讗 讬专讗讛 诇讬 讻谉 砖讛专讬 讗诪专讜 讗讬 讻转讬讘 讘讬讛 讻诇讜诪专 讘讗讜转讛 讛专砖讗讛 讗诇诪讗 讗祝 注诇 驻讬 砖谞转谉 诇讜 讞诇拽 砖讘讛 爪专讬讱 讛讜讗 诇讛专砖讗讛 诇转讘讬注转 讛砖讗专. 诪讛 砖讻转讘谞讜 砖专讗讜讬 诇讬转谉 专讗讜讬 诇砖讗讜诇 讜讛诇讗 讗讬谉 诪转谞讛 讘诪讛 砖讗讬谞讜 讬讻讜诇 诇讛拽讚讬砖. 讬专讗讛 诇讬 砖讗讬谉 讗讜诪专讬诐 讻诇 诪转谞讛 砖讗诐 讛拽讚讬砖讛 讗讬谞讛 诪拽讜讚砖转 讗讬谞讛 诪转谞讛 讛讬讬谞讜 讻砖诇讗 讬讻讜诇 诇讛拽讚讬砖讜 讗诐 讛讬讗 讘讬讚讜 谞讜转谉 讛讜讗 讝讻讜转 砖讬砖 诇讜 讘讛 讗祝 讘砖讗讬谞讜 讘专砖讜转讜 砖诇讗 谞讗诪专 讘讛拽讚砖 讻谉 讗诇讗 诪讟注诐 讘讬转讜 诪讛 讘讬转讜 讘专砖讜转讜 讜讻讜'. 讙讚讜诇讬 讛诪驻专砖讬诐 讻转讘讜 讘注诪讜拽讬讛诐 砖讗祝 讛诪讜讻专 砖讟专 讞讜讘 诇讞讘讬专讜 讗祝 注诇 驻讬 砖讛讜讗 拽讜谞讛 讗转 讛讞讜讘 讗讬谞讜 讬讻讜诇 诇转讜讘注讜 诪谉 讛诇讜讜讛 诪驻谞讬 砖讛讜讗 讗讜诪专 诇讗讜 讘注诇 讚讘专讬诐 讚讬讚讬 讗转 砖讛专讬 诇讗 谞砖转注讘讚转讬 诇讱 注讚 砖讬讻转讜讘 诇讜 讘砖讟专 讛诪讻专 诇讱 讚讜谉 注诪讜 讜诪讜爪讬讗 诇注爪诪讱. 讜诪讻诇 诪拽讜诐 讚讜拽讗 讘讝诪谉 砖讬砖 谞讻住讬诐 诇诪讜讻专 砖讗讞专讬讜转诐 注诇讬讛诐 讛讗 诇讗讜 讛讻讬 讙讜讘讛 诪讻讞 砖诪讜注转 诪谞讬谉 诇谞讜砖讛 讘讞讘讬专讜 讜讻讜'. 讜讻谉 讗诐 讻转讘 讛诇讜讛 诇诪讜讻专 诇讱 讜诇讻诇 讛讘讗讬诐 诪讻讞讱 讙讜讘讛. 注"讻 诇砖讜谉 讛专讘 讛诪讗讬专讬 讝"诇.
讜讻转讘 讛专"诪 诪住专拽住讟讛 讝"诇 讚讗讬讻讗 诪讗谉 讚驻住拽 讚讗诪讬诪专 讚讗诪专 讗讬 转驻住 砖诇讬讞讗 讜讝讻讛 诇谞驻砖讬讛 诇讗 诪爪讬 讛讗讬讱 诇讗驻讜拽讬谞讛讜 诪讬谞讬讛. 注讜讚 讻转讘 讜讗讬 讻转讘 诇讬讛 诪专砖讛 讝讻讛 讘讬讛 诇诪讞爪讛 讜讻讜' 讗祝 注诇 讙讘 讚诇讗 讻转讬讘 诇讬讛 讝讬诇 讚讜谉 讜讝讻讬 诇谞驻砖讱 诪讬讙讜 讚诪砖转注讬 讚讬谞讗 讗诪谞转讗 讚讬诇讬讛 诪砖转注讬 讚讬谞讗 讗讻讜诇讛 讘注诇 讻专讞讬讛. 诪讬讛讜 拽讬讬诪讗 诇谉 讚讗祝 注诇 讙讘 讚讗讜专讻讬讛 讜讗诪专 诇讬讛 讛讗讬 诇讬砖谞讗 砖诇讬讞讗 讛讜讗 讚砖讜讬讛 讜讗讬讘注讬 诪爪讬 诪讘讟诇 诇砖诇讬讞讜转讬讛 讜诇讗讜专讜讻讬讛 讗讬谞讬砖 讗讞专讬谞讗 注诇 讛讛讜讗 诪诪讜谞讗. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 讗诪讟诇讟诇讬谉 讚讻驻专讬讛 讻讜' 讜诪讬讛讜 讗诪转谞讬' 讚砖讘讜注讜转 诪爪讬 诇讗讜拽诪讬 讘拽专拽注讜转 讻讜' 注讻"诇 诇讗 讬讚注谞讗 讗诪讗讬 诇讗 谞讬讞讗 诇讛讜 诇讗讜拽诪讬 讘诪讟诇讟诇讬 讚驻拽讚讜谉 讚讻转讘讬谞谉 讻讬讜谉 讚讬砖 诇讜 讻讞 诇讛拽讚讬砖讜 讻诪讜 砖讻转讘讜 讛转讜住驻讜转 诇注讬诇 讜讻"讛 讘转讜住驻讜转 讘驻专拽 砖讘讜注转 讛注讚讜转 注"砖 讜拽"诇:





诪讛专"诐

讙诪' 讗诪专讬 谞讛专讚注讬 诇讗 讻转讘讬谞谉 讗讜专讻转讗 讗诪讟诇讟诇讬 讜讻讜' 诪砖诪注 讗讘诇 讗诪讬讚讬 讗讞专讬谞讗 讻讙讜谉 拽专拽注讜转 讻转讘讬谞谉 讜诪讛 砖讬讬讱 诇讻转讜讘 讛专砖讗讛 讗拽专拽注讜转 讚讛讗 诇讗 砖讬讬讱 诇砖诇讞讛 注诇 讬讚讬 砖诇讬讞 讜爪"诇 讻讙讜谉 砖讻讜转讘 讛专砖讗讛 砖谞讜转谉 讻讞 讜专砖讜转 诇诪讻讜专 讗讜 诇讛砖讻讬专 拽专拽注讜转讬讜 讜拽"诇:


转讜住' 讚"讛 讻住转诐 讬讞讬讚讗讬 诇讗 讗诪专讜 讜讻讜' 讜讗"转 讜讛讗 讛讗讬 住转诪讗 谞诪讬 讜讻讜' 讜讬"诇 讚诇诪讗 专' 讬讛讜讚讛 讻诇 砖诇拽讟讜 谞诪讬 砖专讬 讜讻讜'. 诇驻讜诐 专讬讛讟讗 讚讘专讬 讛转讜住' 转诪讜讛讬诐 讚诪讗讬 转讬专抓 讚讗讚专讘讛 讚诇驻讬 讝讛 转拽砖讛 讬讜转专 讚讛讗讬 住转诪讗 讚讗讬谉 讛讙讜谞讘 讗讞专 讛讙谞讘 讗转讬 讚诇讗 讻诪讗谉 讜讬砖 诇转专抓 讚讘砖诇诪讗 讗讬 讛讜讛 诪讜讻专讞 砖住"诇 诇专讘讬 讬讛讜讚讛 讻诇 砖讬诇拽讟 讚讜拽讗 讜住"诇 讚讗讬谉 讗讚诐 诪拽讚讬砖 讚讘专 砖讗讬谞讜 讘专砖讜转讜 讗讝 讗诪专讬' 讚诪住转诪讗 讗转讬 讛讛讜讗 住转诪讗 讚讗讬谉 讛讙讜谞讘 讻专讘讬 讬讛讜讚讛 讻讬讜谉 讚诇讗 讬讚注讬谞谉 砖讜诐 转谞讗 讘讛讚讬讗 讚住"诇 讛讻讬 讻讬 讗诐 专讘讬 讬讛讜讚讛 讗讘诇 讛砖转讗 讚讙诐 诪讚讘专讬 专讘讬 讬讛讜讚讛 讗讬谞讜 诪讜讻专讞 讚住"诇 讻诇 砖讬诇拽讟讜 讚讜拽讗 讗"讻 注"讻 爪"诇 讚讛讗讬 诪转谞讬' 讚讗讬谉 讛讙讜谞讘 讗转讬 诇讗 讻专讘讬 讚讜住讗 讜诇讗 讻专' 讬讛讜讚讛 讗诇讗 讻转谞讗讬 讗讞专讬谞讬 讚住"诇 讛讻讬 讘讛讚讬讗 讜讻讬讜谉 讚谞砖谞讬转 讘诇砖讜谉 住转诐 诪砖谞讛 诪住转诪讗 讗转讬讗 讻专讘讬诐 讻专讜讘 住转诪讬 诪砖谞讬讜转 讚讗转讜 讻专讘讬诐 讜拽"诇:


讚"讛 讗诪讟诇讟诇讬谉 讻驻专讬讛 讜讻讜' 讜诪讬讛讜 诇驻讬 讛诪驻专砖 讛转诐 讜讻讜'. 讗讝 讗讬谉 专讗讬讛 诪砖讜诐 讚驻专讬讱 诪专讘 驻驻讬 专"诇 讚讬讻讜诇 诇讛讬讜转 讚砖驻讬专 讗讬转讗 诇专讘 驻驻讬 诇讻讱 驻专讬讱 诪讬谞讛 讗讘诇 讗诐 讗讬转讗 讚诇讬转讗 诇谞讛专讚注讬 讛"诇 诇砖谞讜讬讬 讘讘讻讜专讜转 讜讘砖讘讜注讜转 讚诇讬转讗. 讜讬砖 诇讚拽讚拽 注讚讬驻讗 诪讬谞讬讛 讛讜讬 诇讛讜 诇转讜住' 诇讗拽砖讜讬讬 讚诇驻讜诐 讝讛 讛讚专讗 拽讜砖讬讗 诇讚讜讻转讗 讚讟注诪讗 诪讗讬 讻转讘讬' 讛砖转讗 讗讜专讻转讗 讗驻讬' 讗诪讟诇讟诇讬 讚讻驻专讬讛 讚诇讬讻讗 诇诪讬诪专 讻驻讬' 讚专"转 讚讟注诪讗 讛讜讬 诪砖讜诐 讚讛诇讻转讗 讻诇砖谞讗 讘转专讗 讜讗诪专 讟注诪讗 诪砖讜诐 讚诪讞讝讬 讻砖讬拽专讗 讜讗谞谉 诇诪讞讝讬 讻砖讬拽专讗 诇讗 讞讬讬砖讬' 诪讛讗 讚讗诪专 讘讛讻讜转讘 讜诇讬转讗 诇专专' 驻驻讬 讚讛讗 讛谞讛讜 诪驻专砖讬诐 诪驻专砖讬 诇讬转讗 诇拽讜砖讬讗 讜讻讜'. 讗讘诇 讗讬谉 讝讜 拽讜砖讬讗 讻诇诇 讚讗驻讬' 诇驻讬 讛诪驻专砖 诇讬转讗 诇拽讜砖讬讗 讜讻讜' 讬转讬讬砖讘 砖驻讬专 讟注诪讗 讚专"转 讚讛讻讗 讙讘讬 讛专砖讗讛 讘诪讟诇讟诇讬 讚讻驻专讬讛 诇讗 讞讬讬砖讬谞谉 诇诪讞讝讬 讻砖讬拽专讗 诪砖讜诐 讚讛"谞 诇讗 讛讘"讚 诪拽谞讬谉 诇讛砖诇讬讞 讜诇讗 讛讜讛 诪讞讝讬 讻砖讬拽专讗 讙讘讬 讘"讚 讗诇讗 讙讘讬 讛诪砖诇讞 讜诇讻讱 讻转讘讬谞谉 讛专砖讗讛 讗驻讬诇讜 讗诪讟诇讟诇讬 讚讻驻专讬讛 讜诇讗 讻谞讛专讚注讬 讜讗驻讬诇讜 讻诇讬砖谞讗 讚谞讛专讚注讬 诇讗 注讘讚讬' 讛诇讻讱 诇讗 拽砖讬讗 诪讬讚讬 诪注讬拽专 讟注诪讜 砖诇 专"转 讗诇讗 讛讗 拽砖讬' 讻讬 驻专讬讱 诪谞讛专讚注讬 讘砖讘讜注讜转 讜讘讘讻讜专讜转 讛诇"诇 讚诇讬转讗 讜拽"诇:


讘讗"讚 讜诪讬讛讜 讚讛讛讬讗 讚讘讻讜专讜转 爪专讬讱 诇讚拽讚拽 讜讻讜'. 讻讬讜谉 讚讛讜讗 注爪诪讜 诇讗 讛讬讛 讬讻讜诇 诇讛讜爪讬讗 诪讬讚讜 讜讻讜' 讚砖诐 拽讗讬 注诇 讘' 谞砖讬诐 砖诇 讘' 讗谞砖讬诐 砖诇讗 讘讬讻专讜 讜讬诇砖讜 讘' 讝讻专讬诐 讜诇讗 谞讻专讬诐 讛讜诇砖讜转 讜谞转谞讜 讻诇 讗' 讛' 住诇注讬诐 诇讻讛谉 讘转讜讱 砖诇砖讬诐 讬讜诐 讜诪转 讗' 诪讛谉 讘转讜讱 砖诇砖讬诐 讬讜诐 讜转讘注讜 诪讻讛谉 讛讛' 住诇注讬诐 注诇 讬讚讬 讛专砖讗讛 注"砖:





讞讻诪转 砖诇诪讛

转讜住' 讘讚"讛 讗诪讟诇讟诇讬谉 讻讜' 讗诇讗 讛讜讗讬诇 讜讬讜专砖 讬讜专砖讛 讻讜' 谞"讘 驻讬' 注诇 砖讻讬讘 诪专注 拽讗讬 诇驻讬 诪讛 讚诪住讬拽 诇注讬诇 诪讛 讚诇讬转讗 讘讘专讬讗 诇讬转讗 讘砖讻讬讘 诪专注 讜讛讗 讛诇讜讗转讜 诇驻诇讜谞讬 讗讬转讗 讙讘讬 砖讻讬讘 诪专注 讗注"讙 讚诇讬转讗 讘讘专讬讗 讜诪砖谞讬 诪砖"讛 讗讬转讗 讘砖讻讬讘 诪专注 诪砖讜诐 讚诪转谞讜转 砖讻讬讘 诪专注 讚讜诪讛 诇讬专讜砖讛 讜讛讜讗讬诇 讜讬讜专砖 讬专砖讛 讙诐 讻谉 讗拽谞讬讛 诇讛诇讜讗讛:





专砖"砖

转讚"讛 讻住转诐 讚讻讬讜谉 讚讗"诇 讚讬讞讬讚讗讛 讛讬讗 诇"讞 讻讜' 讚讗转讬 讻专讘讬诐. 注讬' 住谞讛讚专讬谉 (诇讚 讘):



讘诪砖谞讛 讙谞讘 诪砖诇 讗讘讬讜 讜讟讘讞 讜诪讻专 讜讗讞"讻 诪转 讗讘讬讜 讻讜' 诪砖诇诐 转砖诇讜诪讬 讚讜"讛. 谞"驻 讚讗诐 讗讬谉 诇讗讘讬讜 讘谞讬诐 讝讜诇转讜 讗讬谉 诇讜 诇讬转谉 讻诇讜诐 讜诪转谞讬转讬谉 讘讬砖 诇讜 讘谞讬诐 讗讞专讬诐 讙"讻 讚讗讝 谞讜转谉 诇讛诐 讞诇拽诐 讜讞诇拽讜 诪注讻讘 诇注爪诪讜 讜讻诪"拽 (诇拽诪谉 注讗 讘) 讜讛讗 讛讻讗 讻讬讜谉 讚诪转 讗讘讬讜 讻诪讜 砖拽讚诐 讜讛讜讚讛 诇讗' 诪讛谉 讚诪讬 讻讜' 讜注"砖 讘专砖"讬 专"讚 注"讘 讘讚"讛 讜诪"砖 讜诇"讚 诇讛讗 (讚诇拽诪谉 住"讚 拽讞) 讘诪砖谞讛 讚谞讜转谉 诇讘谞讬讜 讻讜' 讚讛转诐 讘谞砖讘注 讚讘注讬 诇诪讬注讘讚 讛砖讘讛 诪注诇讬讬转讗 讜讘驻专讟 诇讚注转 讛专诪讘"诐 砖诐 讚讗诐 讗讬谉 讛讙讝讬诇讛 拽讬讬诪转 注讜砖讛 注诪讛诐 讞砖讘讜谉 讜讝讛 讚诇讗 讻讚诪砖诪注 诪讛转讜讬"讟 诇拽诪谉 讘诪"讚 讚"讛 诪砖诇诐 讚诪讚诪谉 讗讛讚讚讬:



砖诐 讙谞讘 讜讟讘讞 讜讗讞"讻 讛拽讚讬砖 讻讜'. 讘转讜专"注 诪诪讬诇讗 讛拽讚讬砖讜 讛讜讗 讛拽讚砖 讘讚"讛 讻讜' 讜讚讘专讬讜 诇拽讜讞讬诐 讛诪讛 诪讛转讜住' (诇拽诪谉 注讟) 讚"讛 讙谞讘 注"砖 讜诇注"讚 诪砖讻讞转 诇讛 讚讗拽讚砖讬讛 诇讚诪讬 拽专讘谉 讜讻诪讜 讘注"诪 诪注讬拽专讗 注讬' (诇拽诪谉 注讜 讘) 专砖"讬 讚"讛 讜讻诇 讛注讜诪讚 诇讬驻讚讜转 讻讜':





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讛诇讻转讗 砖诇讬讞 砖讜讬讛. 注讬讬谉 讘"讘 讚祝 拽讻讝 注"讗 转讜住' 讚"讛 诪讚讚专砖:


转讜住' 讚"讛 讗诪讟诇讟诇讬谉 讜讻讜' 讘住讛"讚 讜谞转讗讻诇讜 讛诪注讜转 讚讗讬谉 讘谞讜 驻讚讜讬. 讜注讬讬谉 讘"讘 讚祝 拽谞讝 注"讗 转讜住驻讜转 讚"讛 诪讚讚专砖:





驻谞讬 讬讛讜砖注

讘讙诪专讗 讗讬讻讗 讚讗诪专讬 讗诪专讬 谞讛专讚注讬 讜讻讜' 讟注诪讗 讚讻驻专讬讛 讚诪讬讞讝讬 讻砖讬拽专讗 讗讘诇 诇讗 讻驻专讬讛 讻转讘讬谞谉. 讜诇讗讜 诪砖讜诐 讚驻诇讬讙讬 讗讚专"讬 讗诇讗 讚住讘专讬 讚讗祝 注诇 讙讘 讚讗讬谞讜 讬讻讜诇 诇讛拽讚讬砖讜 讜诇讛拽谞讜转讜 诪诪砖 诪"诪 诪讜注讬诇 诇注谞讬谉 讛专砖讗讛 讻"讻 讛专讗"砖 讜讛专诪讘"谉 讘住' 讛诪诇讞诪讜转 讻转讘 注"讝 讘讗专讬讻讜转 讜转讜专祝 讻讜讜谞转讜 讚谞讛专讚注讬 谞诪讬 诪讜讚讜 讚砖诇讬讞 砖讜讜讬' 讗诇讗 讚住讘专讬 讚砖诇讬讞讜转 讗讬谞讜 诪讜注讬诇 讚讗讻转讬 诪爪讬 诇诪讬诪专 诇讬讛 诇讗讜 讘注诇 讚讘专讬诐 讚讬讚讬 讗转 诇讻讱 爪专讬讱 诇讛拽谞讜转 诇讜 讘讙讜祝 讛诪讟诇讟诇讬诐 注"讬 讛专砖讗讛 讜讗祝 注"讙 砖讛拽谞讬谉 讗讬谞讜 诪讜注讬诇 诪砖讜诐 讚专"讬 讛讬讬谞讜 诇注谞讬谉 砖诇讗 谞讙诪专 讛拽谞讬谉 讜诪爪讬 讛诪拽谞讛 诇诪讬讛讚专 讘讬讛 讗讘诇 讻诇 讻诪讛 讚诇讗 讛讚专 讘讬讛 讜讚讗讬 诇讗 诪爪讬 讛诇讛 诇诪讬诪专 诇讗讜 讘注诇 讚讘专讬诐 讚讬讚讬 讗转 讜注"砖 讘讗专讬讻讜转 讗讘诇 拽砖讬讗 诇讬 讚讗"讻 讗诪讗讬 拽讗诪专 讗讘讬讬 讘住诪讜讱 讚讗讬 转驻住 诇讗 诪驻拽讬谞谉 诪讬谞讬讛 讻讬讜谉 砖讗讬谉 诇讜 砖讜诐 讝讻讬讛 讘讙讜讬讛 砖讛拽谞讬谉 诪注讬拽专讗 讗讬谞讜 讞诇 诪砖讜诐 讚专"讬 讜诪讗讬讝讛 讟注诐 讬讜注讬诇 转驻讬住转讜 讜讬砖 诇讬讬砖讘 讘讚讜讞拽 讗讘诇 诇讜诇讗 讚讘专讬讛诐 讛讬讛 谞"诇 诇讜诪专 讚讛讗 讚讗诪专讬谞谉 讘诇讬砖谞讗 讘转专讗 讚讻转讘讬谞谉 讗讜专讻转讗 讗诪讟诇讟诇讬 讚诇讗 讻驻专讬讛 讛讬讬谞讜 讚讜拽讗 讘诪讟诇讟诇讬 讚驻拽讚讜谉 讗讘诇 讘诪讟诇讟诇讬 讚讙讝讬诇讛 讗驻讬诇讜 诇讗 讻驻专讬' 诇讗 讻转讘讬谞谉 诪砖讜诐 讚专"讬 讜讗讬谉 诇讛拽砖讜转 讚讗"讻 诪讗讬 讗讬讻讗 讘讬谉 讛讗讬 诇讬砖谞讗 诇诇讬砖谞讗 拽诪讗 讚讬"诇 诇讗讬讚讱 爪讚 讚诇诇讬砖谞讗 拽诪讗 讘驻拽讚讜谉 诇注讜诇诐 讻转讘讬谞谉 讜诇诇讬砖谞讗 讘转专讗 讗转讬 诇讗砖诪注讬谞谉 讚讘驻拽讚讜谉 谞诪讬 讝讬诪谞讬谉 讚诇讗 讻转讘讬谞谉 讻讙讜谉 讛讬讻讗 讚讻驻专讬' 诪砖讜诐 诪讬讞讝讬 讻砖讬拽专讗 讜讗祝 砖诇砖讜谉 讛讙诪' 诪砖诪注 讚诇讬砖谞讗 讘转专讗 诪讜住讬祝 讘讻转讬讘转 讛专砖讗讛 诪诪砖 谞讬讞讗 诇谉 诇讜诪专 讻谉 讻讬 讛讬讻讬 讚诇讗 转拽砖讛 讗诪讗讬 驻住拽讬谞谉 讻专"讬 讚讛讗 讗诪讬诪专 讜专' 讗砖讬 讚讗诪专 诇讞讚 诇讬砖谞讗 砖讜转驻' 砖讜讜讬' 诪砖诪注 讚驻诇讬讙讬 讗讚专"讬 讜讘转专讗讬 谞讬谞讛讜 讜诇驻讬 诪"砖 讗"砖 讚讗讬谞讛讜 讗讬讬专讬 讘驻拽讚讜谉 讜讻谉 谞"诇 诇讛讚讬讗 诪诇' 讛专诪讘"诐 讘驻"讙 诪讛诇' 砖诇讜讞讬诐 讜诪诇砖讜谉 讛讟讜专 讞"诪 住讬' 拽讻"讙 注"砖 讗讘诇 诪诇砖讜谉 讛转讜住驻讜转 诇讗 诪砖诪注 讻谉 讜讗驻砖专 讚讗讬谞讛讜 住讘专讬 讚诇讬砖谞讗 拽诪讗 谞诪讬 住讜讘专 讚讘驻拽讚讜谉 讚讻驻专讬讛 诇讗 讻转讘讬谞谉 讚讻讬讜谉 讚讻驻专讬讛 讛"诇 讻讙讝诇 讜讗"讻 注"讻 讚诇讬砖谞讗 讘转专讗 讗讬讬专讬 讗驻讬' 讘诪讟诇讟诇讬 讚讙讝讬诇讛 讜爪"注 诇讻诇 讛驻讜住拽讬诐 讜注诪"砖 讘住诪讜讱:


讘驻专砖"讬 讘讚"讛 诪砖讜诐 讚专"讬 讜讻讜' 讛诇讻讱 讗诐 讗讘讚 讬讻讜诇 诇讞讝讜专 讜诇转讘讜注 诪讬讚 讛谞讗诪谉 注讻"诇. 谞"诇 讚讻讜讜谞转讜 诇讬讬砖讘 讛诇' 讚拽讗诪专 诇讗 讻转讘讬谞谉 讜诇讗 拽讗诪专讬 诇讬转 讘讬讛 诪砖砖讗 讻诪讜 讘住诪讜讱 讜诇驻讬专讜砖讜 讗"砖 讚砖讗谞讬 讛讻讗 砖讬砖 讗讬住讜专 讘讻转讬讘讛 砖注"讬 讻讱 谞讜转谞讬谉 诪讻砖讜诇 诇驻谞讬 讛谞讗诪谉 砖住讜诪讱 注诇 讛讛专砖讗讛 讜诪讜住专 诇讜 讛诪诪讜谉 讚诇讗讜 讻"注 讚讬谞讬 讙诪讬专讬 讜讻讬讜谉 砖讗讬谉 讛讛专砖讗讛 讻诇讜诐 爪专讬讱 诇砖诇诐 讛谞讗诪谉 诇讛讘注"讚 砖诇讜 诪讞讚砖. 讜诪讛 砖讛拽砖讛 讘"讬 讘住讬' 拽讻"讙 注诇 诇砖讜谉 专砖"讬 诇诪讛 讬转讞讬讬讘 诇砖诇诐 诪讞讚砖 讜诇讗 讙专注 诪砖诇讬讞 砖注砖讗讜 讘注讚讬诐 砖讗诐 谞转谉 讛谞讗诪谉 诇讬讚 讛砖诇讬讞 讜谞讗讘讚 驻讟讜专 谞"诇 诇讬讬砖讘 讚诇专砖"讬 讜讚讗讬 讙专注 讚讘砖诇诪讗 砖诇讬讞 砖注砖讗讜 讘注讚讬诐 砖转讞讬诇转讜 讛讬讛 砖讬转谞诐 诇讛砖诇讬讞 讻讚讬 诇讛讘讬讗诐 诇讬讚讜 讜讗"讻 讛专讬 注砖讛 讛谞讗诪谉 讻诪讜 砖爪讜讛 讜诪砖诪住专讜 诇砖诇讜讞讜 讛"诇 讻讗讬诇讜 诪住专讜 诇讬讚讜 诪诪砖 讗讘诇 讻讗谉 讘讛专砖讗讛 爪"诇 讚住"诇 诇谞讛专讚注讬 讚诇讗讜 砖诇讜讞讜 砖讜讬讬' 讗诇讗 诪拽谞讛 诇讜 讙讜祝 讛诪讟诇讟诇讬诐 讜讻讬讜谉 砖诪爪讚 讛讚讬谉 讗讬谉 讛讛拽谞讗讛 讻诇讜诐 诪砖讜诐 讚专"讬 讛专讬 谞转讘讟诇 讛讛专砖讗讛 讜讞讜讝专 讛讘注"讚 注诇 讛谞讗诪谉 讜讗讜诪专 诇讜 诇讗 讛讬讛 诇讱 诇讬转谉 诇讜 注讚 砖讬专讗讛 诇讱 注诇 驻讬 讘"讚 砖讛讛专砖讗讛 讛讬转讛 讻讚讬谉 讜讻诪"砖 讛驻讜住拽讬诐 讙讘讬 砖讟"讞 砖诪住专 讛诪讜讻专 诇诇讜拽讞 讜诇讗 讻转讘 诇讬讛 拽谞讬 诇讱 讗讬讛讜 讜讻诇 砖注讘讜讚讬讛 讜讛诇讱 讛诇讜讛 讜驻专注 诇诇讜拽讞 讛诪讜讻专 讞讜讝专 讜讙讜讘讛 讞讜讘讜 诪诇讜讛 讻"讻 讛讟讜讞"诪 住讬' 住"讜 住讬"讞 讜讛讘讬讗讜 讘砖"注 砖诐 讜诪讛讟注诐 砖讻转讘转讬 讜讛"谞 讚讻讜讜转讬讛 讜拽"诇. 讜诪讬讛讜 诇' 诪讬讚 讛谞讗诪谉 砖讻转讘 专砖"讬 讗讬谞讜 诪讚讜拽讚拽 讚讛讗 讘讙讝诇谉 注住拽讬谞谉 讛讻讗 讜谞专讗讛 讚讗讙讘 讙专专讗 讚讻讜诇讛讜 讗讜专讻转讗 讚砖诪注转讬谉 讚诪砖诪注 诇专砖"讬 讚讗讬讬专讬 讘诪讟诇讟诇讬谉 讚驻拽讚讜谉 讻谞专讗讛 诇讛讚讬讗 诪诇砖讜谞讜 讘住诪讜讱 讚讻驻专讬讛 讗诐 转讘注讜 诪驻拽讬讚 诇谞讗诪谉 讜讗讙讘 专讬讛讟讗 驻讬专砖 谞诪讬 讛讻讗 诪讬讚 讛谞讗诪谉 讜爪"注:


讘讚"讛 讚讻驻专讬讛 讜讻讜' 讘讘"讚 注讻"诇. 谞"诇 讻讜讜谞转讜 讚讻诇 讛讬讻讗 讚讻驻专讬讛 讞讜抓 诇讘"讚 诇讗 讻驻专讬讛 拽专讬谞谉 诇讬讛 讜诪讜讻讞 讻谉 诪住讜讙讬讗 讚砖讘讜注转 讛注讚讜转 砖讛讘讬讗讜 讛转讜住驻讜转 讜诪讜拽诪讬谞谉 诇讬讛 讘讚诇讗 讻驻专讬讛 讜讗"讻 拽砖讛 诪讛 爪讜专讱 诇注讚讜转 讗注"讻 诪驻' 专砖"讬 讚讗讬讬专讬 砖讻驻专 讞讜抓 诇讘"讚 诇讻讱 讛砖讘讬注 讛诇讛 讗转 讛注讚讬诐 讜讗驻"讛 拽专讬谞谉 诇讬讛 诇讗 讻驻专讬讛 讻讬讜谉 砖诇讗 讻驻专 讘讘"讚 讜拽"诇:


讘讙诪专讗 诪砖讜诐 讚讗"诇 诇讗讜 讘注诇 讚讘专讬诐 讚讬讚讬 讗转. 讜拽砖讛 诪讛讬讻讬 转讬转讬 诪爪讬 诇诪讬诪专 讻谉 讚讛讗 拽讬"诇 讘讻"诪 砖诇讜讞讜 砖诇 讗讚诐 讻诪讜转讜 讜诪爪讗转讬 讘诪专讚讻讬 砖专讘讬谞讜 讬讜讗诇 讛拽砖讛 讻讱 讜讛砖讬讘 诇讜 专讗讘"谉 讚讟注诪讗 讚诇诪讗 砖讻讬讘 讛诪砖诇讞 讜谞驻讜诇 讝讜讝讬 拽诪讬' 讬转诪讬 讜诪诪讬诇讗 讘讟诇 讛砖诇讬讞讜转 讜讝讛 讚讜讞拽 讜讙诐 诪爪讗转讬 讘专讗"砖 驻专拽 讛讙讜讝诇 讙讘讬 砖诇讬讞 砖注砖讗讜 讘注讚讬诐 砖讛拽砖讛 讻谉 讜转讬专抓 讚讛讗 讚诪爪讬 诇诪讚讞讬讬讛讜 讛讬讬谞讜 诪砖讜诐 讚诪爪讬 诇诪讬诪专 砖诪讗 讘讬讟诇 讛诪砖诇讞 砖诇讬讞讜转讱 讗讘诇 讗讬 讻转讘 诇讬讛 讚讜谉 讜讝讻讬 转讜 诇讗 诪爪讬 诇讘讟诇 讗讘诇 讙诐 讝讛 诇讬转讗 诇讛住讻诪转 专讜讘 讛驻讜住拽讬诐 讚讗驻讬' 讘讛专砖讗讛 谞诪讬 诪爪讬 讛诪专砖讛 诇讘讟诇 讻诪讜 讘砖诇讬讞 讜讗驻"讛 讘砖谞讬讛诐 驻讟讜专 讛谞讗诪谉 讻"讝 砖诇讗 讬讚注 讘讘讬讟讜诇 注讬讬谉 讘讟讞"诪 住讬' 拽讻"讘 讜拽讻"讙 讜诇"谞 讚诇讗 砖讬讬讱 讛讻讗 讻诇诇 砖诇讜讞讜 砖诇 讗讚诐 讻诪讜转讜 讚诪爪讬 讛诇讛 诇诪讬诪专 讻讬讜谉 讚诇讗讜 讘注"讚 讚讬讚讬 讗转 诪讗谉 讬讬诪专 讚讗讬讛讜 讛讜讬 讟注谉 讗诇讜 讛讟注谞讜转 砖讗转 讟讜注谉 讜讗驻砖专 砖诇讗 讛讬讛 诪注讬讝 诇谞讙讚讬 讚讛讗 诪讛"讟 讗讬谉 诇谞转讘注 诇注砖讜转 诪讜专砖讛 讻讚讗讬转讗 讘讟讜讞"诪 住讬' 拽讻"讚 讜注讬' 住讬' 讬"讝 砖讗讬谉 诇讚讬讬谉 诇砖诪讜注 讚讘专讬 讛讘注"讚 诪驻讬 讛诪转讜专讙诪谉 讗讘诇 诇讘转专 讚讻转讘 诇讬讛 讚讜谉 讜讝讻讬 讛"诇 讘注诇 讚讘专 讜诪爪讬 诇诪讬注讘讚 讚讬谞讗 讘讛讚讬讛 讻谞"诇 讜注讬讬谉 讘住诪"注 专讬砖 住讬 拽讻"讚 讜讘砖"讱 住讬诪谉 拽讻"讙:


讘转讜住驻讜转 讘讚"讛 诇讗 讻转讘讬谞谉 讜讻讜' 讗讘诇 讗诪讟诇讟诇讬 讚驻拽讚讜谉 讻转讘讬谞谉 讜讻讜' 注讻"诇. 讻讘专 讻转讘转讬 讚注"讻 讛讗讬 诪讟诇讟诇讬 讚驻拽讚讜谉 讛讬讬谞讜 讘讚诇讗 讻驻专讬讛 讜讗注"讙 讚讛讗讬 诇讬砖谞讗 诇讗 砖谞讬 诇讬讛 讘讬谉 讻驻专讬讛 诇诇讗 讻驻专讬讛 诪"诪 讘驻拽讚讜谉 讚讻驻专讬讛 讛"诇 讻讙讝诇谉 讜讗"讻 诇讗 讻转讘讬谞谉 诪砖讜诐 讚专' 讬讜讞谞谉:


讘讚"讛 讗诪讟诇讟诇讬谉 讚讻驻专讬讛 讜讻讜' 讚讘砖讘讜注讜转 讚讬讬拽 讜讻讜' 讗讘诇 诇讗 讻驻专讬讛 讻转讘讬谞谉 讜讻讜' 注讻"诇. 讜讗讬谉 诇讛拽砖讜转 讚讗"讻 讚讗讬讬专讬 讘讚诇讗 讻驻专讬讛 诇诪讛 讛讜讗 诪砖讘讬注 讗转 讛注讚讬诐 讚讬"诇 讚讗讬讬专讬 讚讘砖注转 讻转讬讘转 讛讛专砖讗讛 诇讗 讻驻专讬讛 讜注讻砖讬讜 讻讜驻专 讘讜 讻"讻 讛转讜住驻讜转 砖诐 讘驻' 砖讘讜注转 讛注讚讜转 讜诪讻讗谉 拽砖讛 诇讬 注诇 诪讛 砖讛讘讬讗 讛讘"讬 讘讟讜讞"诪 住讬' 拽讻"讙 讘砖诐 转砖讜讘转 讛专讬"祝 讚讗驻讬诇讜 讻驻专 讘驻拽讚讜谉 讗讞专 讻转讬讘转 讛讛专砖讗讛 讜讗祝 注"驻 砖讛讜讚讛 诪注讬拽专讗 谞转讘讟诇 讛讛专砖讗讛 讜讗"讻 拽砖讬讗 诇讬 住讜讙讬讗 讚砖讘讜注讜转 讜讬砖 诇讬讬砖讘 讚讛讗 讘诇讗"讛 拽砖讛 诇讛专讬"祝 诇诪讛 诇讗 讬讜注讬诇 讛讛专砖讗讛 讚讻讬讜谉 砖讛讜讚讛 诪注讬拽专讗 诇讗 砖讬讬讱 诪讬讞讝讬 讻砖拽专讗 讗注"讻 讚讟注诪讗 讚讛专讬"祝 讚谞讛讬 讚诇讗 砖讬讬讱 诪讬讞讝讬 讻砖拽专讗 诪"诪 诇讗 讻转讘讬谞谉 诪砖讜诐 讚专' 讬讜讞谞谉 讚讻讬讜谉 讚讻驻专 注讻砖讬讜 谞诪爪讗 讚讛拽谞讬谉 诇讗 讞诇 诪注讬拽专讗 砖讛拽谞讛 讚讘专 砖讗讬谉 讘专砖讜转讜 讚诇讛专讬"祝 讗驻砖专 讚诇讬砖谞讗 讘转专讗 谞诪讬 住讘专 讚砖讬讬讱 诪诇转讗 讚专"讬 讘讛专砖讗讛 讻诪讜 诇诇讬砖谞讗 拽诪讗 讜诪讗讬 讚拽讗诪专 讟注诪讗 讚诪讬讞讝讬 讻砖拽专讗 讗讬爪讟专讬讱 诇讛讬讻讗 讚讻驻专 讘驻拽讚讜谉 驻注诐 讗讞讚 讞讜抓 诇讘"讚 讜讗讞专 讻转讬讘转 讛专砖讗讛 讛讜讚讛 谞诪爪讗 讚诇讗 砖讬讬讱 讛讗讬 讟注诪讗 讚专"讬 讚讛讗 砖驻讬专 拽讗讬 讘专砖讜转讬讛 诇诪驻专注 讚讻驻讬专讛 讞讜抓 诇讘"讚 诇讗讜 讻驻讬专讛 讛讜讗 讗讘诇 诇诪讬讞讝讬 讻砖讬拽专讗 讜讚讗讬 讞讬讬砖讬谞谉 谞诪爪讗 讚砖驻讬专 讻转讘 讛专讬"祝 讚诪讛谞讬 转专讬 讟注诪讬 诇讗 讻转讘讬谞谉 讗诇讗 讻砖讛讜讚讛 诪转讞讬诇讛 讜注讚 住讜祝 讜讗"讻 讛讗讬 住讜讙讬讗 讚砖讘讜注讜' 讚诪讜拽讬 诇讛 讘讘讗 讘讛专砖讗讛 讜讻砖讛讜讚讛 诇讻转讞讬诇讛 讜讻驻专 诇讘住讜祝 讛讬讬谞讜 诇诪讗谉 讚诇讬转 诇讬讛 讚专"讬 讚讛讗 讘诇讗"讛 讻诪讛 转谞讗讬 讜讗诪讜专讗讬 驻诇讬讙讬 诇注讬诇 讘讚专"讬 讜专"讬 讗驻砖专 讚诪讜拽讬 诇诪转谞讬' 讚砖讘讜注讜转 讘拽专拽注讜转 讻诪"砖 讛转讜住' 讘住诪讜讱 讻谞"诇 诇讬讬砖讘 诇砖讜谉 讛专讬"祝 讜爪"注 讜注诪"砖 讘住诪讜讱:


讘讗"讚 讜讗"转 诇诇讬砖谞讗 拽诪讗 讚谞讛专讚注讬 诪讗讬 讛讜讛 诪砖谞讬 讗诪转谞讬转讬谉 讚砖讘讜注讜转 讜讻讜' 注讻"诇. 讜拽砖讛 讗诪讗讬 诇讗 诪砖谞讬 讚诪转谞讬转讬谉 讚砖讘讜注讜转 讗讬讬专讬 诇诇讬砖谞讗 拽诪讗 讘驻拽讚讜谉 讜讻诪"砖 诇注讬诇 讚讘驻拽讚讜谉 讜讜讚讗讬 讻转讘讬谞谉 讜讻谉 转讬专爪讜 讛转讜住驻讜转 诇讛讚讬讗 讘砖讘讜注讜转 注"砖 讜讻讜'. 讜谞"诇 诇讬讬砖讘 讚拽讜砖讬讬转 讛转讜住驻讜转 谞诪砖讱 讚讜拽讗 诇讚讘专讬讛诐 讛拽讜讚诪讬诐 讚讛讗 讚讻转讘讬谞谉 注讻砖讬讜 讛专砖讗讛 讛讬讬谞讜 诪砖讜诐 讚讛诇讻转讗 讻诇讬砖谞讗 讘转专讗 诪砖讜诐 讚住讜讙讬讗 讚砖讘讜注讜转 讗讝诇讬 讻讜讜转讬讛 讜讗"讻 拽砖讬讗 诪谞"诇 讛讗 讚诇诪讗 讻诇讬砖谞讗 拽诪讗 谞诪讬 讗转讬讗 讚讛讗 诇诇讬砖谞讗 拽诪讗 谞诪讬 砖讬讬讱 诇讞诇拽 讘讬谉 讻驻专讬讛 诇诇讗 讻驻专讬讛 讜讘驻拽讚讜谉 讚讗讬 讻驻专讬讛 讛"诇 讻讙讝诇谉 讜诇讗 讻转讘讬谞谉 诪砖讜诐 讚专"讬 讜讘诇讗 讻驻专讬讛 讘驻拽讚讜谉 诇讗 砖讬讬讱 讚专"讬 讻诪"砖 讛转讜住驻讜转 诇注讬诇 讘住诪讜讱 讜讗"讻 诪诪"谞 诇转专转讬 诇讬砖谞讬 爪专讬讱 诇讗讜拽诪讬 讘砖讘讜注讜转 讘讚诇讗 讻驻专讬讛 讗注"讻 讚讗"讗 诇讜诪专 讚住讜讙讬讗 讚砖讘讜注讜转 讗转讬讗 讻诇讬砖谞讗 拽诪讗 讚讻讬讜谉 讚诇讬砖谞讗 拽诪讗 住讜讘专 讚诪诇转讗 讚专"讬 砖讬讬讱 讘讛专砖讗讛 讜讗"讻 诇注讜诇诐 诇讗 讻转讘讬谞谉 讗诇讗 讛讬讻讗 讚诇讗 讻驻专讬讛 讘讘"讚 诇讗 讘转讞讬诇讛 讜诇讗 讘住讜祝 讻诪"砖 讘砖诐 讛专讬"祝 讜讗"讻 诪讗讬 爪讜专讱 诇砖讘讜注转 讛注讚讜转 讻讬讜谉 砖讛讜讚讛 讗讘诇 诇诇讬砖谞讗 讘转专讗 讗"砖 讻讙讜谉 讚诪注讬拽专讗 诇讗 讻驻专讬讛 讜讗讞专 讛讛专砖讗讛 讻驻专讬讛 讚诇住讘专转 讛转讜住驻讜转 诇讬砖谞讗 讘转专讗 住讜讘专 讚诇讗 砖讬讬讱 诪诇转讗 讚专"讬 讘讛专砖讗讛 讚砖诇讬讞 砖讜讜讬讛 讻诪"砖 讘住讜祝 讛讚讬讘讜专 讜讗"讻 诪拽砖讜 砖驻讬专 讚讛讗 讚拽讬"诇 讛诇讻转讗 讻诇讬砖谞讗 讘转专讗 讛讬讬谞讜 诪砖讜诐 讚住讜讙讬讗 讚砖讘讜注讜转 讘注"讻 讗讝诇讗 讻讜讜转讬讛 讗"讻 诪讗讬 诪砖谞讬 诇讬砖谞讗 拽诪讗 讘诪砖谞讛 讚砖讘讜注讜转 讜讚讜"拽. 讗讘诇 拽砖讛 讻讬讜谉 讚诇讬砖谞讗 拽诪讗 讛讬讬谞讜 诪砖讜诐 讚专"讬 讗"讻 诪讗讬 诪拽砖讜 诪诪砖谞讬讜转 讚讘讻讜专讜转 讜砖讘讜注讜转 讚讛讗 讗"砖 讚诇讗 讻专"讬 讜讻住转诐 诪砖谞讛 讚爪谞讜注讬谉 讜讻专讘讬 讚讜住讗 讜讛讗 讚诇讗 住讘专 专"讬 讛讻讬 讛讬讬谞讜 诪砖讜诐 讚住转诪讗 讗讞专讬谞讗 讗砖讻讞 讜诪住讬讬注 诇讬讛 谞诪讬 拽专讗 讻讚讗讬转讗 诇注讬诇 讘讙诪'. 讜讬"诇 讚讗驻"讛 诇讗 讛讜讬 驻诇讬讙 讗讻诇 讛谞讬 诪砖谞讬讜转 讻讬讜谉 讚讛讻讗 转诇转讗 住转诪讬 讜讛转诐 讞讚 住转诪讗 讜拽"诇:


讘讗"讚 讜诇讛讱 诇讬砖谞讗 讗诪讟诇讟诇讬 讚讙讝讬诇讛 谞诪讬 讻转讘讬谞谉 讻讜' 注讻"诇. 诪砖讜诐 讚注"讻 诪砖诪注 诇讛讜 讚讘讙讝讬诇讛 讗讬讬专讬 讚讗讬 讘驻拽讚讜谉 诇诇讬砖谞讗 拽诪讗 谞诪讬 讻转讘讬谞谉 讜讻谉 讛讜讗 讘住驻专 讛诪诇讞诪讜转 诇讛专诪讘"谉 讜讻讘专 讻转讘转讬 讚诪诇砖讜谉 专砖"讬 讜讛专诪讘"诐 讜讛讟讜专 诇讗 诪砖诪注 讻谉:





砖注专讬 转讜专转 讘讘诇

(注 注"讗 诪砖谞讛) 讙谞讘 讜讟讘讞 诇专驻讜讗讛 讗讜 诇讻诇讘讬诐 讜讻讜'.鈥斪溩� 讻专讬讱 讜转谞讬 讛谞讬 转专转讬 注诐 讛谞讬 讚专讬砖讗, 诪砖讜诐 讚讘讛谞讬 转专转讬 讗祝 专"砖 诪讜讚讛, 诪讛 砖讗讬谉 讻谉 讘讗诇讜 讚专讬砖讗 讚诇讗 讗转讬 讗诇讗 讻专"诪, 讻诪讘讜讗专 诇拽诪谉 (注讗 讗).

